
(Makkiyah) 

. 




Dengan nama Allah 

Yang Maha Penyayang dan Maha Pengasih 
Ayat-ayat dan Terjemahan 



tidak beristeri dan tidak puia beranak(3). Dan sesungguhnya 
ada yang biadab dan bebal dari kaiangan kami yang selalu 
mengeluarkan perkataan-perkataan yang amat jauh dari 
kebenaran terhadap Allah(4). Dan sesungguhnya kami dulu 
fikir bahawa manusia dan jin tidak akan tergamak 
mengatakan sesuatu yang dusta terhadap Allah(5). Dan 
sesungguhnya ada kaum lelaki manusia meminta 
perlindungan pada kaum lelaki jin ; lalu jin-jin itu 
menambahkan kesusahan kepada mereka(6). Dan 
sesungguhnya manusia itu ada yang berfikir seperti kamu 
berfikir bahawa Allah tidak akan membangkitkan seorang 
rasul pun(7). Dan sesungguhnya kami telah menuju ke langit 
(untuk mengetahui rahsianya), lalu kami dapatinya penuh 
dengan pengawal-pengawal yang kuat dan anak-anak 
panah api(8). Dan sesungguhnya kami dahulu (sebelum 
kebangkitan rasul) dapat menduduki beberapa tempat di 
langit untuk mendengar berita-beritanya , tetapi sekarang 
siapa yang cuba mendengarnya akan menemui panah-panah 
api yang siap sedia untuk memanahnya(9). Dan 
sesungguhnya kami tidak mengetahui (dengan adanya 
kawalan yang ketat itu) apakah sesuatu malapetaka yang 
hendak ditimpakan ke atas penghuni-penghuni bumi atau 
Tuhan mereka hendak memberi sesuatu hidayat kepada 
mereka?" (10). 




"(Wahai Muhammad!) Katakanlah: Aku telah diwahyukan 
bahawa sekumpulan makhluk jin telah mendengar Ai-Qur'an 
(yang dibaca oiehku), lalu mereka berkata: Sesungguhnya 
kami telah mendengar satu bacaan yang amat 
menakjubkan(l). Yang membimbing ke jalan hidayat Oleh 
itu f kami beriman dengannya dan kami tidak akan 
mempersekutukan Tuhan kami dengan sesiapa pun(2). Dan 
sesungguhnya Maha Tinggilah Kebesaran Tuhan kami Dia 

"Dan sesungguhnya di antara kami ada orang-orang yang 
soleh dan ada pula orang-orang yang tidak soieh. Kami 
adalah terdiri dari berbagai-bagai golongan(ll). Dan 
sesungguhnya kami yakin bahawa kami tidak akan dapat 
melemahkan Aliah di bumi dan tidak akan dapat lari 
melepaskan diri dari kekuasaan-Nya(12). Dan sesungguhnya 
kami apabila telah mendengar hidayat (Al-pudan) kami terus 
beriman dengannya. Dan barang siapa yang beriman dengan 
Tuhannya , nescaya ia tidak lagi bimbang dikurangkan 
haknya dan tidak pula bimbang dibebankan kesusahan(1 3). 
Dan sesungguhnya di antara kami (setelah mendengar Al- 
Qur'an itu) ada golongan menjadi Muslimin dan ada pula 
golongan yang menyeleweng. Oleh itu , sesiapa menjadi 
Muslim i, maka merekalah orang-orang yang memilih jalan 
hidayat(14). Dan adapun orang-orang yang zalim , maka 
mereka akan menjadi bahan bakar Neraka Jahannam(IS). 
Dan andainya mereka beriman dan berjalan lurus di atas 
jalan itu nescaya Kami curahkan kepada mereka air yang 
melimpah-ruah (rezeki yang mewah)(16). Untuk Kami ujikan 
mereka . Dan siapa yang berpaling dari peringatan Tuhannya 
(Al-Qur'an) nescaya Allah masukkannya ke dalam 'azab 
pendakian yang sukar(17). Dan sesungguhnya masjid-masjid 
itu kepunyaan Allah. Oleh itu , janganlah kamu sembah 
seseorang yang lain di samping menyembah Al la h (18). Dan 
sesungguhnya apabila seorang hamba Allah (Muhammad) 
berdiri menyembah-Nya, mereka hampir-hampir bertindih- 
tindih mengerumuninya(1 9). (Wahai Muhammad!) 
Katakanlah: Sesungguhnya aku hanya menyembah Tuhanku 
Yang Maha Esa sahaja dan aku tidak mempersekutukan-Nya 
dengan sesiapa pun. "(20). 




"Katakanlah: Sesungguhnya aku tidak berkuasa 

mendatangkan sesuatu mudarat terhadap kamu dan tidak 
pula sesuatu hidayat(21). Katakanlah: Sesungguhnya aku 
tiada seorang pun yang dapat melindungiku dari 'azab Allah 
dan aku tidak akan mendapat tempat perlindungan selain 
dari Aliah(22). (Aku tidak berkuasa) kecuali menyampaikan 
penjelasan dari Aliah dan perutusan-perutusan-Nya. Barang 
siapa yang menderhakakan Allah dan Rasul-Nya f maka 
balasannya ialah Neraka Jahannam, di mana mereka hidup 
kekal untuk selama-lamanya(23). Sehingga apabila mereka 
(kaum Musyrikin) melihat 'azab yang dijanjikan kepada 
mereka , maka ketika itu mereka akan mengetahui penolong 
siapakah yang lebih lemah dan bilangan siapakah yang lebih 
sedikit? (24). Katakanlah: Aku tidak mengetahui sama ada 
' azab yang dijanjikan kepada kamu itu sudah dekat atau 
Tuhanku menetapkan satu masa yang masih jauh lagi 
untuknya(25). Dialah sahaja yang mengetahui segala yang 
ghaib dan Dia tidak menzahirkan pengetahuan ghaib-Nya itu 
kepada sesiapa pun(26). Melainkan kepada rasul yang dipilih 
dan diredhai oleh-Nya, maka sesungguhnya Dia meletakkan 
malaikat-malaikat pengawal di hadapan dan di belakang- 
nya(27). Agar Dia mengetahui bahawa rasul-rasul itu telah 
menyampaikan perutusan-perutusan Tuhan mereka dan 
mengetahui segala apa yang ada pada mereka dan 
menghitungkan segala sesuatu dengan terperinci."(28). 


(Latar belakang dan pokok pembicaraan) 


Surah ini memeranjatkan hati dengan satu 
fenomena lain yang amat terang sebelum dilihat 
kepada konsep-konsep dan hakikat-hakikat yang 
dibicarakannya, laitu surah ini merupakan seolah-olah 
sebuah lagu yang mempunyai rentak yang teratur, 
nyaring dan merdu, di samping bercampur dengan 
nada sedih, pilu dan sayu sesuai dengan gambaran- 
gambaran, bayangan-bayangan, pemandangan- 
pemandangan dan semangat saranannya terutama di 
bahagian akhirnya setelah tamat cerita perkataan- 
perkataan jin di mana Allah menujukkan firman-Nya 
kepada Rasulullah s.a.w, yang membangkitkan rasa 
simpati terhadap beliau pada hati pendengar surah 
ini, iaitu rasa simpati yang disertai rasa kasih apabila 
beliau diperintah mengumumkan bahawa beliau tidak 
mempunyai apa-apa kepentingan peribadi dalam 
urusan da'wah ini selain dari menyampaikannya 
kepada manusia, dan bahawa beliau sentiasa berada 
di bawah pengawasan dan pemerhatian Ilahi ketika 
beliau bertugas menyampaikan da'wah ini: 



116 


50 SURAH AL-JINN 0& 


JUZU' KE-29 



"(Wahai Muhammad!) Katakanlah: Sesungguhnya aku hanya 
menyembah Tuhanku Yang Maha Esa sahaja dan aku tidak 
mempersekutukan~Nya dengan sesiapa pun (20). 
Katakanlah: Sesungguhnya aku tidak berkuasa 

mendatangkan sesuatu mudarat terhadap kamu dan tidak 
pula sesuatu hidayat(21). Katakanlah: Sesungguhnya aku 
tiada seorang pun yang dapat melindungiku dari 'azab Aliah 
dan aku tidak akan mendapat tempat perlindungan selain 
dari Ailah(22). (Aku tidak berkuasa) kecuali menyampaikan 
penjelasan dari Allah dan perutusan-perutusan-Nya. Barang 
siapa yang menderhakakan Allah dan Rasui-Nya, maka 
balasannya ialah Neraka Jahannam, di mana mereka hidup 
kekal untuk seiama-iamanya(23). Sehingga apabila mereka 
(kaum Musyrikin) meiihat 'azab yang dijanjikan kepada 
mereka , maka ketika itu mereka akan mengetahui penolong 
siapakah yang lebih lemah dan bilangan siapakah yang lebih 
sedikit?(24). Katakanlah: Aku tidak mengetahui sama ada 
'azab yang dijanjikan kepada kamu itu sudah dekat atau 
Tuhanku menetapkan satu masa yang masih jauh lagi 
untuknya (25). Dialah sahaja yang mengetahui segala yang 
ghaib dan Dia tidak menzahirkan pengetahuan ghaib-Nya itu 
kepada sesiapa pun(26). Melainkan kepada rasul yang dipilih 
dan diredhai oleh-Nya, maka sesungguhnya Dia meletakkan 
malaikat-malaikat pengawai di hadapan dan di 
belakangnya(27). Agar Dia mengetahui bahawa rasul-rasul 
itu telah menyampaikan perutusan-perutusan Tuhan mereka 
dan mengetahui segala apa yang ada pada mereka dan 
menghitungkan segala sesuatu dengan terperinci. "(28) 

Semua penjelasan ini; di samping pernyataan hati 
terhadap hakikat-hakikat yang terkandung di dalam 
cerita pengakuan dan penerangan makhluk jin yang 
panjang lebar itu, iaitu hakikat-hakikat yang 
mempunyai nilai-nilai yang penting kepada perasaan 
dan kefahaman dan reaksi terhadapnya yang 
membuat hati kita diselubungi keadaan termenung 
dan berfikir itu, adalah sesuai dengan sentuhan nada 
sedih dan pilu di dalam irama surah ini. 


Apabila surah ini dibaca dengan bacaan tartil yang 
tenang, ia akan mencetuskan di dalam hati perasaan- 
perasaan yang telah di terangkan tadi. 


Pengakuan Dari Makhluk Jin Mengenai Al-Qur*an 

Apabila kita lampaui fenomena ini yang dari awal 
lagi mencuit hati dan terus memasuki ke dalam 
maudhu'-maudhu' surah, konsep-konsep dan tujuan- 
tujuannya, kita dapati surah ini penuh dengan 
berbagai-bagai tujuan dan saranan. 

la bermula dengan satu pengakuan atau penyaksian 
dari sebuah alam yang lain mengenai banyak 
persoalan /aqidah yang diingkarkan oleh kaum 
Musyrikin. Mereka begitu hebat . mempertikaikan 
persoalan-persoalan itu secara meraba-raba tanpa 
bersandar kepada sesuatu hujah. Kadang-kadang 
mereka menyangka bahawa Nabi Muhammad s.a.w. 
menerima perkara-perkara yang dikemukakan kepada 
mereka itu dari makhluk jin, lalu datanglah 
pengakuan dari makhluk jin itu sendiri mengakui 
kebenaran persoalan-persoalan yang diingkar dan 
dipertikaikan mereka, dan seterusnya mendustakan 
dakwaan mereka bahawa Nabi Muhammad s.a.w. 
mengambil sesuatu dari makhluk jin, kerana makhluk 
jin tidak tahu tentang Al~Qur'an melainkan sesudah 
mereka mendengar Nabi Muhammad s.a.w. 
membacakannya kepada mereka. Mereka begitu 
terpesona dan tertarik dengan isi kandungannya yang 
menakjubkan hingga mereka tidak dapat 
mendiamkan diri terhadap ayat Al-Qur'an yang ' 
didengar oleh mereka dan tidak dapat 
mengungkapkan secara umum dan ringkas terhadap 
hakikat yang diketahui dan dirasakan mereka itu, lalu 
mereka bercakap dengan rasa keterharuan seorang 
yang amat kagum dan takjub terhadap peristiwa yang 
agung ini, yang mendapat perhatian penuh dari langit 
dah bumi, manusia dan jin, malaikat dan bintang- 
bintang, dan meninggalkan implikasi-implikasi dan 
hasil-hasilnya di seluruh alam. Pengakuan ini tentulah 
merupakan satu pengakuan yang amat berharga 
kepada manusia seluruhnya. 

Kepercayaan-kepercayaan Karut Mengenai Makhluk Jin 

Selain dari itu, pengakuan ini juga membetulkan 
banyak kepercayaan yang karut-marut mengenai alam 
jin yang terlekat di dalam jiwa orang-orang Arab yang 
mula-mula menerima surah ini, juga terlekat di jiwa 
manusia seluruhnya dahulu dan sekarang. Pengakuan 
ini telah meletakkan hakikat alam ghaib ini di 
tempatnya yang sebenar tanpa keterlaluan dan 
meraba-raba. 

Orang-orang Arab yang mula-mula menerima Al- 
Qur'an ini beranggapan bahawa makhluk jin itu 
mempunyai kuasa di bumi ini. Kerana itu apabila 
seseorang dari mereka berada di sebuah wadi atau di 
kawasan tandus dia memohon perlindungan kepada 
pembesar jin yang memerintah kawasan itu dengan 
katanya: "Aku berlindung pada tuan wadi ini dari 
orang-orang yang nakal dan bebal dari kaum yang 

mendiaminya." Kemudian ia bermalam di situ dengan 
aman. Begitu juga mereka beranggapan bahawa jin 
itu mengetahui perkara-perkara yang ghaib dan 
merekalah yang memaklumkannya kepada ahli-ahli 
nujum yang memberi berbagai-bagai ramalan itu. Di 
antara mereka ada yang menyembah jin dan 
menghubungkan di antara Allah dan jin dengan satu 
pertalian persemendaan. Mereka beranggapan 
bahawa Allah mempunyai seorang isteri dari bangsa 
jin dan isteri inilah yang melahirkan malaikat-malaikat. 

Kepercayaan yang seperti ini atau sebagainya 
mengenai jin adalah lumrah dalam setiap masyarakat 
jahiliyah. Kepercayaan-kepercayaan dan dongeng- 
dongeng yang karut ini masih kuat di dalam berbagai- 
bagai masyarakat hingga ke hati ini I ! ! 

Sementara kepercayaan dan dongeng-dongeng 
yang karut mengenai jin ini menguasai hati, perasaan 
dan fikiran manusia di zaman silam dan zaman 
sekarang. Di sana terdapat pula pada hari ini barisan 
manusia yang mengingkarkan sama sekali kewujudan 
jin. Mereka sifatkan semua cerita mengenai makhluk 
yang ghaib ini sebagai cerita-cerita tahyul belaka. 

Di antara rekaan khayal yang berlebih-lebihan 
dengan keingkaran yang melulu inilah Islam 
menjelaskan hakikat makhluk jin dan membetulkan 
kepercayaan-kepercayaan umum yang karut 
mengenainya serta membebaskan hati manusia dari 
takut dan tunduk kepada kuasa jin yang tidak wujud 
itu. 

Hakikat Kewujudan Makhluk Jin Dan Sifat-sifatnya 


Makhluk jin mempunyai hakikat yang benar ada. 
Sifat mereka telah disifatkan oleh mereka sendiri: 



" Dan sesungguhnya di antara kami ada orang-orang yang 
soleh dan ada pula orang-orang yang tidak soleh. Kami 
adalah terdiri dari berbagai-bagai golongan. "(1 1) 


Di antara mereka ada golongan yang sesat dan ada 
golongan yang menjadi penyesat-penyesat dan ada 
pula golongan jujur yang tertipu: 



"Dan sesungguhnya ada yang biadab dan bebal dari 
kalangan kami yang selalu mengeluarkan perkataan- 
perkataan yang amat jauh dari kebenaran terhadap Allah(4). 
Dan sesungguhnya kami dahulu fikir bahawa manusia dan 
jin tidak akan tergamak mengatakan sesuatu yang dusta 
terhadap Allah. "(5) 

Mereka mempunyai kesediaan untuk menerima 
hidayat dan menolak kesesatan dan untuk 
menghayati Al-Qur'an dan mendengar, memahami 
dan menerima pengaruhnya: 



"(Wahai Muhammad!) Katakanlah: Aku telah diwahyukan 
bahawa sekumpulan makhluk jin telah mendengar Ai-Qur f an 
(yang dibaca olehku ), lalu mereka berkata: Sesungguhnya 
kami telah mendengar satu bacaan yang amat 
menakjubkan(l). Yang membimbing ke jalan hidayat. Oleh 
itu , kami beriman dengannya dan kami tidak akan 
mempersekutukan Tuhan kami dengan sesiapa pun. "(2) 


Mereka, dengan tabi'at semulajadi mereka, dapat 
menerima adanya balasan terhadap amalan mereka 
dan adanya natijah-natijah keimanan dan akibat- 
akibat kekufuran terhadap mereka: 




"Dan sesungguhnya kami apabila telah mendengar hidayat 
(Al-Qur'an) kami terus beriman dengannya. Barang siapa 
yang beriman dengan Tuhannya , nescaya ia tidak lagi 
bimbang dikurangkan haknya dan tidak pula bimbang 
dibebankan kesusahan(1 3). Dan sesungguhnya di antara 
kami (setelah mendengar Al-Qur'an itu) ada golongan 
menjadi Muslimin dan ada pula golongan yang 
menyeleweng. Oleh itu, sesiapa menjadi Muslim, maka 
merekalah orang-orang yang memilih jalan hidayat(14). Dan 
adapun orang-orang yang zalim, maka mereka akan menjadi 
bahan bakar Neraka Jahannam. "( 1 5) 


Mereka juga tidak dapat memberi manfa'at kepada 
manusia yang berlindung pada mereka bahkan 
menyulitkan mereka sahaja: 



"Dan sesungguhnya ada kaum lelaki manusia meminta 
perlindungan pada kaum lelaki jin , lalu jin-jin itu 
menambahkan kesusahan kepada mereka. "(6) 


Mereka tidak mengetahui perkara-perkara yang 
ghaib dan mereka tidak mempunyai apa-apa 
hubungan dengan langit: 

"Dan sesungguhnya kami telah menuju ke langit (untuk 
mengetahui rahsianya), lalu kami dapatinya penuh dengan 
pengawal-pengawai yang kuat dan anak-anak panah api(8). 
Dan sesungguhnya kami dahulu (sebelum kebangkitan rasul) 
dapat menduduki beberapa tempat di langit untuk 
mendengar berita-berita , tetapi sekarang siapa yang cuba 
mendengarnya akan menemui panah-panah api yang siap 
sedia untuk memanahnya (9). Dan sesungguhnya kami tidak 
mengetahui (dengan adanya kawalan yang ketat itu) apakah 
sesuatu malapetaka yang hendak ditimpakan ke atas 
penghuni-penghuni bumi atau Tuhan mereka hendak 
memberi sesuatu hidayat kepada mereka ? "( 1 0) 


Mereka tidak mempunyai apa-apa hubungan 
perkahwinan dan persemendaan dengan Allah: 



" Dan sesungguhnya Maha Tinggilah Kebesaran Tuhan kami. 
Dia tidak beristeri dan tidak pula beranak. "(3) 


Seterusnya jin tidak mempunyai kekuatan dan daya 
upaya untuk menghadapi kekuatan Allah: 



"Dan sesungguhnya kami yakin bahawa kami tidak akan 
dapat melemahkan Allah di bumi dan tidak akan dapat lari 
melepaskan diri dari kekuasaan-Nya." (12) 


Apa yang disebut dalam surah ini tentang makhluk 
jin dan ditambah pula dengan sifat-sifat yang lain 
yang disebut di dalam ayat-ayat Al-Qur'an yang lain 
seperti cerita sekumpulan syaitan dari jenis jin yang 
dijadikan buruh atau pekerja Nabi Sulaiman a.s., dan 
mereka tidak mengetahui kematian Sulaiman 
melainkan setelah berlalu beberapa waktu. Semuanya 
ini menunjukkan bahawa makhluk jin tidak 
mengetahui perkara-perkara ghaib: 



"Setelah Kami tetapkan kematian Sulaiman , tidak ada 
sesuatu yang membuktikan kematiannya kepada mereka 
melainkan anai-anai yang memakan tongkatnya. Dan setelah 
dia rebah tersungkur barulah jelas (kematiannya) kepada jin i, 
andainya mereka mengetahui perkara-perkara yang ghaib 


sudah tentu mereka tidak akan terus berada dalam 
keseksaan bekerja yang menghinakan itu." 

(Surah Saba': 14) 


Makhluk Iblis 

Juga seperti firman Allah mengenai salah satu ciri 
Iblis iaitu dia dari makhluk jin, tetapi bezanya Iblis 
menumpukan kegiatannya dalam kerja-kerja 
menimbulkan kejahatan-kejahatan, kerosakan dan 
godaan sahaja: 



"Sesungguhnya syaitan dan suku sakatnya nampak kamu 
dari sudut yang kamu tidak nampak mereka. " 


(Surah al-A'raf: 27) 
Asal-usul Kejadian Jin 

Ini menunjukkan bahawa entiti makhluk jin tidak 
dapat dilihat oleh manusia, sedangkan entiti manusia 
dapat dilihat oleh jin. 

Keterangan-keterangan ini ditokok pula oleh 
keterangan Surah ar-Rahman mengenai asal-usul diri 
jin dan bahan kejadiannya dan asal-usul kejadian 
manusia: 



"Dia mendptakan manusia dari tanah kering seperti 
tembikar ; dan Dia mendptakan jin dari pucuk api yang 
bernyala-nyala. " 

(Surah ar-Rahman: 14-15) 

....Ayat ini memberi gambaran tentang asal-usul 
kejadian makhluk jin yang tidak nampak itu, 
mengiktirafkan kewujudannya dan menggariskan 
berbagai-bagai sifat-sifatnya dan serentak itu juga 
mendedahkan kepercayaan-kepercayaan dan 
dongeng-dongeng yang karut mengenai jin yang 
terlekat di otak manusia, serta mengemukan 
kefahaman mengenai jin kepada orang-orang Islam 
dengan begitu jelas, halus dan bersih dari 
kepercayaan-kepercayaan yang karut-marut dan 
bebas dari keingkaran yang membuta tuli. 

Golongan Yang Tidak Percaya Pada Jin Tidak Mempunyai 

Alasan 

Surah ini telah membetulkan kepercayaan orang- 
orang Arab yang salah tentang kekuasaan makhluk jin 
dan peranan mereka di alam ini. Adapun orang-orang 
yang ingkarkan kewujudan makhluk jin, maka saya 
tidak tahu di atas asas apakah mereka landaskan 
keingkaran mereka yang begitu tegas dan pasti itu, 
dan mengapa mereka mengejek-ngejek kepercayaan 
tentang wujudnya jin ini dan menamakannya sebagai 
kepercayaan tahyul. 

Adakah kerana mereka telah mengetahui seluruh 
makhluk yang ada di alam buana ini dan di antara 
makhluk-makhluk itu mereka tidak pernah menemui 

makhluk jin? Tiada seorang pun ahli sains yang 
memberi pendapat seperti ini hingga hari ini. Di bumi 
ini sahaja terdapat berbagai-bagai makhluk hidup 
yang diketahui wujudnya hari demi hari. Tiada 
seorang pun yang berkata bahawa siri penemuan 
makhluk-makhluk hidup di bumi ini telah terhenti 
atau akan terhenti pada suatu hari yang tertentu. 

Adakah kerana mereka telah mengetahui segala 
kuasa dan kekuatan yang tersembunyi di alam buana 
ini, sedangkan mereka tidak menemui kuasa dan 
kekuatan jin di antara kuasa-kuasa dan kekuatan- 
kekuatan itu? Tiada seorang pun yang membuat 
dakwaan seperti ini, kerana di sana terdapat berbagai- 
bagai kuasa dan kekuatan yang ditemui setiap hari, 
sedangkan kelmarin ia belum lagi diketahui. Ahli-ahli 
sains sedang bersungguh-sungguh untuk mengenal 
pasti kuasa-kuasa alam, dan mereka dengan rendah 
diri setelah didorong oleh penemuan-penemuan 
ilmiyah mereka mengumumkan bahawa mereka 
masih berdiri di tepi batas yang majhul di alam buana 
ini dan mereka boleh dikatakan belum lagi 
memulakan penerokaan itu. 

Apakah kerana mereka telah melihat segala kuasa 
yang digunakan mereka, sedangkan mereka tidak 
melihat kuasa jin di antara kuasa-kuasa itu? Ini pun 
tidak juga, kerana mereka memperkatakan tentang 
kuasa elektron dengan sifatnya sebagai satu hakikat 
ilmiyah sejak mereka berjaya meleburkan atom, tetapi 
tiada seorang pun dari mereka yang melihat elektron 
itu, kerana tidak ada di makmal-makmal mereka alat- 
alat yang dapat mereka asingkan salah satu dari 
zarrah-zarrah elektron yang diperkatakan mereka itu. 

AI-Qur'an Sumber Maklumat Kejadian-kejadian 

Yang Ghaib 

Jadi, apakah alasan untuk menafikan kewujudan jin 
itu dengan penafian yang sedemikian tegas dan pasti 
sedangkan ilmu pengetahuan manusia tentang alam, 
kuasa-kuasanya dan penghuni-penghuninya masih 
terlalu sedikit hingga seseorang yang menghormati 
akalnya tidak sanggup mengatakan tentang sesuatu 
itu dengan penuh kepastian? Apakah kerana makhluk 
yang bernama jin ini telah dilumpuri oleh berbagai- 
bagai kepercayaan dan dongeng yang karut-marut? 
Tetapi dalam hal yang seperti ini, maka cara yang 
diikuti oleh kita ialah berusaha menghapuskan 
kekarutan-kekarutan dan dongeng-dongeng itu 
sebagaimana dilakukan oleh A!-Qur'an, bukannya 
menunjukkan kesombongan menafikan makhluk ini 
dari akar umbinya tanpa alasan dan tanpa dalil. 
Kejadian yang ghaib seperti ini pastilah diambil 
beritanya dari sumbernya yang tunggal yang 
dipercayai kesahihannya, dan sumber ini tidak patut 
ditentang dengan kefahaman-kefahaman yang 
terdahulu yang tidak diambil darinya, kerana apa yang 
dijelaskan oleh sumber Al-Qur'an ini merupakan kata 
pemutus dalam persoalan-persoalan seperti ini. 


Surah yang ada di hadapan kita sekarang ini di 
samping surah-surah yang lepas telah memberi satu 
sumbangan yang besar dalam membentuk 
kefahaman Islam tentang hakikat ketuhanan dan 
hakikat kehambaan, juga tentang alam dan 
penghuninya serta hubungan di antara berbagai- 
bagai makhluk ini. 

Pengakuan-pengakuan Jin Dan Arahan-arahan 

Allah Kepada Nabi 

Di dalam pengakuan jin tadi, ia mengakui keesaan 
Allah, menafikan adanya isteri dan anak pinak, 
menthabitkan balasan di Akhirat, dan tiada satu pun 
makhluk yang dapat melemahkan Allah di bumi ini 
dan dapat lari melepaskan diri dari kekuasaan dan 
balasan-Nya yang adil. Setengah-setengah hakikat ini 
diulang-ulang di dalam arahan-arahan yang ditujukan 
kepada Rasulullah s.a.w.: 



"(Wahai Muhammad!) Katakanlah: Sesungguhnya aku hanya 
menyembah Tuhanku Yang Maha Esa sahaja dan aku tidak 
mempersekutukan-Nya dengan sesiapa pun. "(20) 



"Katakanlah: Sesungguhnya aku tiada seorang pun yang 
dapat melindungku dari 'azab Allah dan aku tidak akan 
mendapat tempat perlindungan selain dari Allah. "(22) 


Arahan-arahan ini dinyatakan selepas pengakuan jin 
yang jelas dan lengkap terhadap hakikat ini. 

Pengakuan itu juga menjelaskan bahawa Uluhiyah 
atau ketuhanan itu hanya untuk Allah sahaja dan 
bahawa 'Ubudiyah atau kehambaan itu merupakan 
darjah yang paling tinggi yang dapat dicapai manusia: 



"Dan sesungguhnya apabila seorang hamba Allah 
(Muhammad) berdiri menyembah~Nya, mereka hampir- 
hampir bertindih-tindih mengerumuninya. "(19) 


Kemudian hakikat ini dikuatkan pula dengan arahan 
Allah kepada Rasulullah s.a.w.: 



"Katakanlah: Sesungguhnya aku tidak berkuasa 

mendatangkan sesuatu mudarat terhadap kamu dan tidak 
pula sesuatu hidayat "(21) 


Seluruh urusan ghaib itu hanya diketahui oleh Allah 
sahaja dan tidak diketahui oleh makhluk jin: 



* -k ~k -k ± * 

"Dan sesungguhnya kami tidak mengetahui (dengan adanya 
kawaian yang ketat itu) apakah sesuatu malapetaka yang 
hendak ditimpakan ke atas penghuni-penghuni bumi atau 
Tuhan mereka hendak memberi sesuatu hidayat kepada 
mereka? "(10) 

Dan urusan ghaib itu tidak pula diketahui oleh rasul- 
rasul melainkan sekadar yang ditunjukkan Allah 
kepada mereka kerana sesuatu hikmat yang 
diketahui-Nya: 



"Katakanlah: Aku tidak mengetahui sama ada ' azab yang 
dijanjikan kepada kamu itu sudah dekat atau Tuhanku 
menetapkan satu masa yang masih jauh lagi untuknya (25). 
Dialah sahaja yang mengetahui segala yang ghaib dan Dia 
tidak menzahirkan pengetahuan ghaib-Nya itu kepada 
sesiapa pun (2 6). Melainkan kepada rasul yang dipilih dan 
diredhai oleh-Nya, maka sesungguhnya Dia meletakkan 
malaikat-malaikat pengawal di hadapan dan di 
belakangnya. "(27) 

Pertalian Antara Makhluk Jin Dan Manusia 

Surah ini juga telah mengajar kita bahawa di antara 
setengah-setengah makhluk yang menjadi hamba- 
hamba Allah di alam ini dengan setengah-setengah 
makhluk dari jenis yang lain itu mempunyai 
perkongsian-perkongsian dan jalan-jalan 
perhubungan walaupun kedua-dua jenis makhluk itu 
tidak sama bentuk rupanya seperti perkongsian- 
perkongsian yang wujud di antara makhluk jin 
dengan makhluk manusia sebagaimana diceritakan 
oleh surah ini dan surah-surah yang lain dari Al- 
Qur'an. Manusia bukanlah satu makhluk yang 
terpencil - walaupun di bumi - dari makhluk-makhluk 
yang lain, malah di antara manusia dengan makhluk- 
makhluk yang lain terdapat perhubungan dan 
interaksi dalam sesuatu bentuk yang tertentu. 
Keterasingan atau 'uzlah yang dirasai oleh manusia 
dari makhluk-makhluk yang lain, bahkan termasuk 
juga 'uzlah di antara individu-individu atau di antara 
suku-suku atau di antara kaum manusia sendiri, tidak 
wujud di dalam tabi'at dan realiti di alam ini. Oleh itu, 
kefahaman ini adalah lebih melapangkan perasaan 
manusia terhadap alam dengan segala roh, kuasa dan 
rahsia yang ada di dalamnya yang mungkin tidak 
diketahui manusia, tetapi tetap wujud di sekeliling 
mereka. Pendeknya manusia bukanlah satu-satunya 
penghuni alam buana ini sebagaimana kadang- 
kadang dirasakan mereka. 

Pertalian Di Antara Istiqamah Dan Taqdir Ilahi 

Selain dari itu di sana terdapat pula satu pertalian di 
antara kejujuran manusia berjalan di atas agama Allah 
dengan pergerakan alam dan taqdir Ilahi terhadap 
para hamba-Nya: 



"Dan andainya mereka beriman dan berjalan lurus di atas 
jalan itu nescaya Kami curahkan kepada mereka air yang 
meiimpah-ruah (rezeki yang mewah)(16). Untuk Kami ujikan 
mereka. Dan siapa yang berpaling dari peringatan Tuhannya 
(AI~Qur'an) nescaya Allah masukkannya ke dalam ' azab 
pendakian yang sukar. "( 1 7) 

Hakikat ini membentuk sebahagian dari kefahaman 
Islam mengenai pertalian-pertalian di antara manusia, 
alam dan perencanaan-perencanaan Allah. 

Demikianlah ilham-ilham surah ini berkembang 
kepada bidang-bidang pengertian yang amat luas dan 
jauh walaupun bilangan ayat-ayatnya tidak melebihi 
dua puluh lapan ayat sahaja yang diturunkan kerana 
satu peristiwa dan sebab tertentu. 

■k -k 'k 'k -k -k 

Riwayat-riwayat Mengenai Cerita Rombongan Jin 

Mendengar Al- Qur'an 

Adapun peristiwa sekumpulan jin yang mendengar 
bacaan AI-Qur'an yang diceritakan oleh surah ini, 
maka di sana terdapat beberapa riwayat yang 
berbeza-beza mengenainya: 

Ujar al-lmam al-Hafiz Abu Bakr al-Bayhaqi dalam 
kitabnya tPVa". Kami dikhabarkan oleh Abu al- 
Hassan iaitu Ali ibn Ahmad ibn 'Abdan, kami 
dikhabarkan oleh Ahmad 'Ubayd as-Saffar, kami 
diceritakan oleh Ismail al-Qadhi, kami dikhabarkan 
oleh Musaddad, kami diceritakan oleh Abu 'Awanah 
dari Abu Bisyr dari Sa'id ibn Jubayr dari Ibn 'Abbas r.a. 
katanya: Rasulullah s.a.w. tidak membaca Al-Qur'an 
kepada jin dan tidak pula melihat mereka. Rasulullah 
s.a.w. telah keluar bersama serombongan sahabat- 
sahabatnya menuju ke pasar 'Ukkaz, sedangkan di 
waktu itu syaitan-syaitan telah dihalangi dari 
mendengar berita langit dan mereka telah dipanah 
dengan panah-panah api. Lalu syaitan-syaitan itu 
kembali kepada kaum mereka, lalu mereka bertanya: 
"Mengapa kamu balik?" Jawab mereka: "Kami telah 
dihalangi dari mendapat berita langit dan kami telah 
dipanah dengan panah-panah api." Mereka pun 
berkata, "Tiada yang menghalangkan di antara kamu 
dengan berita langit itu kecuali ada sesuatu yang 
telah berlaku. Oleh itu, jelajahilah seluruh pelusuk 
bumi Timur dan Barat, dan carilah apakah sebab yang 
menghalangkan di antara kamu dengan berita langit 
itu." Lalu kumpulan syaitan itu menuju ke arah 
Tihamah iaitu tempat Rasulullah s.a.w. yang pada 
masa itu sedang berada di Nakhlah dalam 

perjalanannya menuju ke pasar 'Ukkaz. Beliau sedang 
bersembahyang Subuh bersama sahabat-sahabatnya, 
dan apabila mereka mendengar AI-Qur'an (yang 
dibacakan oleh Rasulullah s.a.w.), mereka pun 

mendengarnya dengan teliti kemudian mereka 
berkata: "Demi Allah inilah yang menghalangkan di 
antara kamu dengan berita langit." 

Apabila mereka pulang mendapatkan kaum 
mereka, maka di sana mereka berkata: "Wahai kaum 
kami! Kami telah mendengar bacaan ayat-ayat Al- 
Qur'an yang amat menarik. Ia menunjukkan ke jalan 
hidayat, lalu kami beriman kepadanya dan kami tidak 
akan mempersekutukan Tuhan kami dengan sesiapa 
pun." Kemudian Allah menurunkan firman-Nya 
kepada Nabi-Nya: 



"(Wahai Muhammad!) Katakanlah: Aku telah diwahyukan 
bahawa sekumpulan makhluk jin telah mendengar Al~Qur'an 
(yang dibaca olehku ), lalu mereka berkata: Sesungguhnya 
kami telah mendengar satu bacaan yang amat 
menakjubkan(l). Yang membimbing ke jalan hidayat Oleh 
itu , kami beriman dengannya dan kami tidak akan 
mempersekutukan Tuhan kami dengan sesiapa pun. "(2) 

Jadi, yang diwahyukan kepada beliau ialah 
perkataan jin. (Ia diriwayatkan oleh Bukhari dari 
Musaddad seakan-akan ini, dan Muslim telah 
mengeluarkannya dari Syaiban ibn Farukh dari Abu 
'Uwanah dengan nas ini). 

Di sana ada lagi satu riwayat yang lain. Ujar Muslim 
dalam Sahihnya: Kami diceritakan oleh Muhammad 
ibn al-Muthanna, kami diceritakan oleh Abdul Ada, 
kami diceritakan oleh Daud iaitu anak Abu Hind dari 
'Amir katanya: Aku bertanya 'AIqamah: "Adakah Ibn 
Mas'ud ada bersama Rasulullah s.a.w. pada malam 
peristiwa jin itu? "Kata 'Amir: Jawab 'Alqamah: "Aku 
telah bertanya Ibn Mas'ud r.a. dengan kataku: 
Adakah sesiapa di antara kamu yang hadir bersama 
Rasulullah s.a.w. pada malam peristiwa jin?" Dia 
menjawab: "Tidak ada, tetapi kami pada suatu malam 
ada bersama-sama Rasulullah s.a.w., kemudian kami 
kehilangannya. Lalu kami cari beliau di beberapa wadi 
dan jalan-jalan celah bukit. Lalu ditanya: "Adakah 
beliau hilang secara tiba-tiba? Adakah beliau telah 
dibunuh?" Kata Ibn Mas'ud: "Itulah seburuk-buruk 
malam yang kami tiduri. Apabila kami berada di pagi 
keesokan hari, tiba-tiba beliau datang dari arah Bukit 
Hira'.". Kata Ibn Mas'ud: Kami pun berkata: Wahai 
Rasulullah s.a.w.! Semalam kami kehilangan anda, 
lalu kami mencari anda dan kami tidak dapat 
menemui anda. Itulah seburuk-buruk malam yang 
kami tiduri." Jawab beliau: "Aku telah didatangi oleh 
penjemput dari makhluk jin, lalu aku pergi bersama 
mereka dan aku baca Al-Qur'an kepada mereka," 
Kata Ibn Mas'ud: Beliau pun pergi membawa kami 
dan menunjukkan kepada kami kesan-kesan jin itu 
dan kesan-kesan api mereka. Makhluk jin itu 
memohon bekalan makanan, lalu beliau bersabda: 


"Setiap tulang yang disebut nama Allah (ketika 
makan) dan jatuh ke tangan kamu merupakan daging 
yang sempurna kepada kamu: Setiap tahi binatang 
merupakan makanan kepada binatang-binatang 
ternakan kamu." Sabda Rasulullah s.a.w.: "Oleh itu, 
janganlah kamu beristinjak dengan kedua-duanya 
(tulang dan tahi binatang) kerana kedua-duanya 
makanan saudara kamu." 

Di sana ada lagi satu riwayat dari Ibn Mas'ud 
bahawa beliau pada malam itu ada bersama 
Rasulullah s.a.w. Tetapi sandaran riwayat yang 
pertama adalah lebih kuat dari riwayat ini. Oleh itu, 
kami ketepikan riwayat ini dan riwayat-riwayat yang 
seumpamanya. Dari dua riwayat yang tersebut dalam 
Sahih al-Bukhari dan Sahih Muslim itu ternyata 
bahawa ibn 'Abbas berkata: "Sesungguhnya 

Rasulullah s.a.w. tidak mengetahui tentang kehadiran 
rombongan jin itu. Dan Ibn Mas'ud pula berkata: 
"Bahawa jin-jin itu datang menjemput beliau." Untuk 
mengseimbangkan dua riwayat itu, aI-Bayhaqi 
mengatakan bahawa kedua-duanya merupakan dua 
peristiwa yang berasingan bukannya satu peristwa. 

Di sana ada lagi riwayat yang ketiga bagi Ibn lshaq 
katanya: 

Peristiwa Penghinaan Yang Menyayat Di Ta'if 

Apabila Abu Talib meninggal dunia, Rasulullah 
s.a.w. telah menerima tindasan-tindasan dari orang- 
orang Quraysy yang tidak pernah diterima semasa 
hidup bapa saudaranya Abu Talib. Oleh itu, Rasulullah 
s.a.w. telah keluar ke Ta'if untuk meminta bantuan 
dan pertolongan dari suku Thaqif supaya mereka 
mempertahankan beliau dari kejahatan kaumnya, di 
samping mengharapkan agar suku Thaqif dapat 
menerima da'wah Allah yang di bawa olehnya, beliau 
keluar mendapatkan mereka seorang diri. Ujar Ibn 
!shaq: 

Kemudian kami diceritakan oleh Yazid ibn Ziyad dari 
Muhammad ibn Ka'b al-Qurazi katanya: Apabila 
Rasulullah s.a.w. tiba ke Ta'if, beliau terus 
mendapatkan beberapa orang bangsawan dan 
pembesar Thaqif. Mereka ialah tiga orang yang 
bersaudara Yalyl ibn 'Umar ibn 'Umayr, Mas'ud ibn 
'Amr ibn 'Umayr dan Habib ibn 'Amr ibn 'Umayr 
bersama salah seorang dari mereka terdapat seorang 
perempuan Quraysy dari Bani Jumah. Lalu Rasulullah 
s.a.w. duduk menemui mereka dan menyeru mereka 
kepada agama Allah serta menceritakan kepada 
mereka bahawa tujuan kedatangannya ialah untuk 
meminta sokongan mereka terhadap agama Islam 
dan supaya mereka sanggup berjuang bersama beliau 
untuk melawan kaumnya yang menentang beliau. 
Salah seorang dari mereka berkata sambil 
mengoyakkan kain Ka'bah: Apakah benar Allah 
mengutus engkau menjadi Rasul? Dan seorang lagi 
berkata: Adakah Allah tidak mendapat seorang yang 
lain dari engkau untuk di angkat menjadi Rasul? 
Kemudian orang yang ketiga berkata pula: Demi 

Allah, aku tidak akan bercakap dengan engkau buat 
selama-lamanya, kerana jika benar engkau ini utusan 
dari Allah tentulah kedudukan engkau terlalu tinggi 
untuk aku menjawab percakapan engkau, dan jika 
engkau dusta terhadap Allah, sudah tentu aku tidak 
patut bercakap dengan engkau, Rasulullah s.a.w. pun 
bangkit hendak meninggalkan mereka dan beliau 
tidak menaruh apa-apa harapan lagi untuk 
mendapatkan apa-apa pertolongan dari suku Thaqif, 
kemudian beliau bersabda kepada mereka - menurut 
ceritanya kepadaku - "Segala apa yang telah kamu 
lakukan itu aku harap kamu rahsiakannya sahaja". 
Rasulullah s.a.w. tidak suka berita itu sampai kepada 
kaumnya supaya mereka tidak menghasutkan kaum 
Thaqif bertindak terhadap beliau. 

Tetapi kaum Thaqif tidak mengendahkan 
permintaan beliau dan terus menghasut orang-orang 
yang nakal dan bebal dan hamba sahaya mereka 
memaki hamun Rasulullah s.a.w. dan menyorak- 
nyorakkannya hingga orang ramai datang 
mengerumuninya dan mendorongnya masuk 
berlindung dalam sebuah kebun yang dimiliki 'Utbah 
ibn Rabi'ah dan Shaybah ibn Rabi'ah. Dan kedua- 
duanya ada di dalam kebun itu. Lalu kumpulan orang- 
orang Thaqif yang nakal dan bebal yang sedang 
mengekori beliau itu pun balik meninggalkannya. 
Kemudian Rasulullah s.a.w. pergi berteduh di bawah 
bayang serumpun dahan anggur dan duduk di sana, 
sedangkan 'Utbah dan Shaybah memperhatikannya 
dan melihat bagaimana beliau dihinakan oleh orang- 
orang yang nakal dan bebal dari penduduk Ta'if itu. 
Apabila Rasulullah s.a.w. merasa tenteram ia pun 
berdo'a - menurut ceritanya kepadaku: 


Doa Rasulullah Di Sa'at Menerima Penghinaan 

asas kebaikan urusan dunia dan Akhirat dari diturunkan 
kemurkaan~Mu atau ditimpa kemarahan-Mu ke atasku. 
Kepada-Mulah taubat dari dosa dan kejahatan hingga 
Engkau redhai, dan tiada daya upaya meiainkan dengan 
pertoiongan-Mu. " 

Dialog Di Antara Rasulullah Dan 'Addas 

Muhammad ibn Ka'b bercerita lagi: Apabila 'Utbah 
dan Shaybah ibn Rabi'ah itu melihat Rasulullah s.a.w. 
dan penderitaannya, maka tergeraklah rasa kasihan 
belas di hati mereka terhadap beliau, lalu kedua- 
duanya memanggil seorang hamba mereka yang 
beragama Kristian bernama 'Addas dan berkata 
kepadanya: "Ambillah setangkai buah anggur ini dan 
taruhkannya dalam pinggan ini kemudian 
bawakannya kepada lelaki itu dan suruhlah dia 
makan," Lalu 'Addas pun berbuat seperti yang 
disuruh dan membawa anggur itu dan meletakkannya 
di hadapan Rasulullah s.a.w. sambil berkata: "Silalah 
makani" Apabila Rasulullah s.a.w. meletakkan 
tangannya pada buah itu beliau pun membaca 
"Bismillah" kemudian barulah ia -makan. 'Addas 
merenungi wajah beliau dan berkata: "Demi Allah 
perkataan ini tidak pernah dikatakan oleh penduduk 
negeri ini." Lalu Rasulullah s.a.w. berkata: "Engkau 
dari penduduk negeri mana, wahai 'Addas? Dan apa 
agamamu?" Jawab 'Addas: "Saya beragama Kristian 
dan saya dari negeri Ninawa." Rasulullah s.a.w. 
berkata: "Engkau dari negeri seorang yang soleh 
Yunus ibn Matti?" Kata 'Addas: "Tahukah engkau 
siapakah Yunus ibn Matti itu?" Jawab Rasulullah 
s.a.w., "Dia itu saudaraku. Dia seorang Nabi dan aku 
pun seorang Nabi." Lalu 'Addas pun menerkami 
Rasulullah s.a.w. mencium kepalanya, tangannya dan 
kakinya. Muhammad ibn Ka'b meneruskan ceritanya: 
Lalu salah seorang dari anak-anak Rabi'ah itu berkata 
kepada saudaranya: "Hamba awak itu telah 

dirosakkan oleh orang itu." Oleh itu, apabila 'Addas 
pulang mendapatkan mereka, mereka pun berkata: 
"Celaka engkau hai 'Addas. Mengapa engkau kucup 
kepala dan kaki tangan orang itu?" Jawab 'Addas: 
"Tuan Hambal Tiada seorang pun di bumi ini yang 
lebih baik dari orang itu. Dia telah menerangkan 
kepada hamba satu perkara yang tidak dapat 
diketahui melainkan oleh seorang Nabi." Lalu mereka 
berkata kepada 'Addas: "Kasihan kepadamu, hai 
'Addas! Janganlah ia pesongkanmu dari agamamu, 
kerana agamamu lebih baik dari agamanya." 

Rombongan Jin Mendengar Rasulullah Membaca 

Al-Qur J an Di Nakhlah 


''Ya, Tuhanku! Aku merayu padamu betapa lemahnya 
kekuatanku , betapa sedikitnya keupayaanku, betapa 
hinanyaku di sisi manusia. Wahai Tuhan yang paling 
pengasih dari semua yang pengasih! Engkaulah Tuhan 
orang-orang yang lemah dan Engkaulah Tuhanku. Kepada 
siapakah Engkau serahkan diriku? Adakah kepada orang 
jauh yang menyambutku dengan wajah yang masam? Atau 
kepada musuh yang Engkau telah memberi kuasa kepadanya 
mengganggu urusanku? Andainya tiada apa-apa 
kemarahan-Mu terhadapku , maka tiadalah apa-apa yang 
menyusahkanku, tetapi perlindungan-Mu kepadaku itulah 
yang lebih selesa kepadaku. Aku berlindung dengan nur 
wajah-Mu yang menerangi segala kegelapan dan menjadi 


Kata Muhammad ibn Ka'b meneruskan ceritanya: 
Kemudian Rasulullah s.a.w. meninggalkan Ta'if 
pulang ke Makkah setelah beliau tidak mempunyai 
apa-apa harapan mendapat sebarang pertolongan 
dari Thaqif. Apabila beliau sampai di Nakhlah beliau 
bangun di tengah malam mendirikan solat, tiba-tiba 
lalu rombongan jin yang diceritakan Allah di dalam Al- 
Qur'an. Mereka terdiri dari tujuh orang dari jin 
penduduk kampung Nisibin. Mereka mendengar 
Rasulullah s.a.w. membaca Al-Qur'an. Dan apabila 
beliau selesai dari solatnya, mereka pun pulang 

kepada kaum mereka memberi amaran kepada 
mereka, sedangkan mereka sendiri telah beriman dan 
menyambut da'wah Allah yang telah didengar mereka 
itu. Lalu Allah ceritakan berita mereka kepada 
Rasulullah s.a.w. dalam firman-Nya: 



"Dan kenangilah ketika Kami dorongkan kepadamu 
sekumpulan jin untuk mendengar bacaan Al~Qur'an darimu. 
Apabila mereka hadir di situ mereka pun berkata sesama 
mereka : Diamlah dan dengarlah baik-baik. Apabila selesai 
bacaan itu , mereka pun pulang kepada kaum mereka 
memberi peringatan . Mereka berkata: Wahai kaum kamii 
Kami telah mendengar bacaan sebuah kitab yang diturunkan 
selepas Nabi Musa yang membenarkan kitab-kitab 
sebelumnya dan menunjukkan kepada pengajaran yang 
benar dan ke jalan yang lurus. Wahai kaum kamii Sambutlah 
da'wah orang yang menyeru ke jalan Allah dan berimanlah 
kepada-Nya i, nescaya Allah ampunkan dosa-dosa kamu dan 
melindungkan kamu dari 'azab yang amat pedih. " 

(Surah aI-Ahqaf: 29-31) 


Juga dalam firman-Nya: 

^ * » * * ^ ~ \ 

"(Wahai Muhammad!) Katakanlah: Aku telah . diwahyukan 
bahawa sekumpulan makhluk jin telah mendengar.. ..."(1) 

Hingga akhir cerita mereka dalam surah ini. 




Pendapat Ibn KathirDan Sayyid Qutb Tentang Peristiwa 
Rombongan Jin Mendengar Al-Qur'an 

ibn Kathir dalam tafsirnya telah mengulaskan 
riwayat Ibn lshaq ini dengan katanya: Cerita ini betul, 
tetapi cerita mengenai jin-jin itu mendengar bacaan 
Al-Qur'an pada malam itu adalah dipertikaikan, 
kerana mereka mendengar bacaan Al-Qur'an itu pada 
permulaan diwahyukannya sebagaimana yang dapat 
difaham dari cerita Ibn 'Abbas r.a. yang telah lalu, 
sedangkan pemergian Rasulullah s.a.w. ke Ta'if itu 
ialah selepas kematian bapa saudaranya, iaitu kira-kira 
setahun atau dua tahun sebelum Hijrah sebagaimana 


yang ditegaskan oleh Ibn lshaq dan lainnya. 
Wallahualam. 

Andainya cerita Ibn lshaq ini sahih iaitu cerita yang 
mengatakan bahawa peristiwa kumpulan jin 
mendengar bacaan Al~Qur'an itu adalah berlaku 
selepas Rasulullah s.a.w. pulang dari Ta'if dengan 
perasaan patah hati kerana menerima layanan yang 
buruk dan degil dari pembesar-pembesar Thaqif dan 
selepas beliau mengangkatkan do'a patah hatinya 
dan cinta kasihnya kepada Allah, maka dari segi ini, 
cerita ini amat menarik sekali kerana ia mengisahkan 
bagaimana Allah mendorongkan sekumpulan jin pergi 
mendengar bacaan AI~Qur'an dari Rasulullah s.a.w., 
dan kemudian menceritakan kepada beliau apa yang 
telah dilakukan dan apa yang telah dikatakan jin-jin 
itu kepada kaum mereka. Cerita ini mengandungi 
pengertian-pengertian dan isyarat-isyarat yang halus 
yang memberi banyak ilham. 

Walaupun di waktu mana dan dengan sebab apa 
sekalipun berlakunya peristiwa ini, namun kandungan 
cerita ini yang disusulkan dengan pengakuan makhluk 
jin tentang kebenaran Al-Qur'an dan agama Islam ini 
adalah tetap membawa pengertian-pengertian yang 
amat besar. Sekarang marilah kita ikuti penerangan 
AI-Qur'an sendiri. 


•k -k -k -k -k -k 


(Pentafsiran ayat-ayat 1-5) 



"(Wahai Muhammad!) Katakanlah: Aku telah diwahyukan 
bahawa sekumpulan makhluk jin telah mendengar Al-Qur'an 
(yang dibaca olehku ), lalu mereka berkata: Sesungguhnya 
kami telah mendengar satu bacaan yang amat 
menakjubkan." (!) 


Kata-kata j-fcli (sekumpulan jin) bererti kumpulan 
yang terdiri di antara tiga dan sembilan orang yang 
menurut satu riwayat mereka adalah terdiri dari 
sembilan orang jin. 


Sambutan Hangat Makhluk Jin Terhadap AI-Qur'an 

Pembukaan ayat ini menunjukkan bahawa Nabi 
s.a.w. mengetahui cerita kumpulan jin mendengar 
beliau membaca Al-Qur'an, dan tindakan-tindakan 
mereka selanjutnya selepas mendengar Al-Qur'an itu 
adalah melalui wahyu dari Allah S.W.T. yang 
memberitahu kepada beliau apa yang telah berlaku, 
sedangkan beliau sendiri tidak mengetahui perkara 
itu. Mungkin peristiwa ini merupakan peristiwa 
pertama, kemudian berlaku pula sekali atau beberapa 
kali Nabi s.a.w. membaca Al-Qur'an kepada jin-jin 
dengan sengaja dan diketahui oleh beliau. Ini 
dibuktikan oleh riwayat yang menerangkan bahawa 
Nabi s.a.w. membaca Surah ar-Rahman yang 
dikeluarkan oleh at-Tirmizi dengan isnadnya dari Jabir 
r.a. katanya: Rasulullah s.a.w. keluar menemui 

sahabatnya dan membaca kepada mereka Surah ar~ 
Rahman sehingga akhirnya dan mereka terdiam, lalu 
beliau berkata, "Aku telah baca surah ini kepada jin, 
dan sambutan mereka adalah lebih baik dari kamu. 
Setiap kali aku tiba pada ayat: 



"Manakah satu ni'mat Tuhan kamu yang kamu hendak 
dustakannya?" 

(Surah ar-Rahman: 25) 

mereka menjawab: 

.wLjji-l t JlSnj Lbj cLUju V 

"Wahai Tuhan kami ! Tiada satu pun ni'mat Engkau yang 
kami dustakannya. Oleh itu , segala kepujian terpulang 
kepada-Mu". 

Riwayat ini menguatkan riwayat ibn Mas'ud r.a. 
yang telah dibentangkan di pendahuluan tafsir surah 
ini. 


Tidak syak lagi, bahawa peristiwa yang diceritakan 
oleh surah ini ialah peristiwa yang diceritakan oleh 
Surah al-Ahgaf: 



"Dan (kenangilah) ketika Kami arahkan serombongan jin 
datang kepadamu (Muhammad) untuk mendengar Al- 
Qur'an. Dan apabila mereka menghadirinya mereka berkata 
(sesama mereka): Diam dan dengarlah dengan teliti (bacaan 
Al-Qur'an). Dan apabila selesai bacaan itu mereka pun 
kembali kepada kaum mereka memberi amaran kepada 
mereka(29). Mereka berkata: Wahai kaum kami i 

Sesungguhnya kami telah mendengar kitab (Al-Qur'an) yang 
diturunkan selepas Musa, yang mengesahkan kebenaran 
kitab-kitab suci yang terdahulu darinya, la memberi hidayat 
kepada kebenaran dan jalan yang lurus(30). Wahai kaum 


Kami! Sambutlah seruan Rasul yang menyeru kepada Aliah 
dan berimanlah kepada-Nya, nescaya Dia ampunkan kamu 
dari dosa-dosa kamu dan menyelamatkan kamu dari 'azab 
yang amat pedih(31). Dan barang siapa yang tidak 
menyambut seruan Rasul yang menyeru kepada Allah, maka 
ia tidak akan dapat melemahkan Allah (dari 
mengazabkannya) di bumi ini dan tiada penaung-penaung 
baginya selain dari Allah. Mereka berada dalam kesesatan 
yang amat nyata. "(32) 

(Surah al-Ahqaf) 

Ayat-ayat Surah al-Ahqaf ini sama seperti ayat-ayat, 
dalam surah ini iaitu menceritakan detik-detik 
pertama perasaan terpesona makhluk jin terhadap Al- 
Qur'an iaitu rasa terpesona yang menggegarkan hati 
mereka, menggoncangkan perasaan yang tidak dapat 
ditahankan mereka dan membuat mereka begitu 
terharu, dan kerana itu mereka dengan tergesa-gesa 
mendapatkan kaum mereka sebelum 
menceritakannya kepada orang lain. Mereka berkata 
dengan gaya kata yang bersemangat, terharu, serius 
dan penuh perhatian. Mereka laksana seorang yang 
dikejutkan oleh satu peristiwa yang amat 
mengharukan hatinya dan • menghilangkan 
kesabarannya dan terus terdorong untuk 
memindahkan perasaan yang berkecamuk dalam 
jiwanya kepada jiwa orang-orang lain dengan penuh 
ghairah, kesungguhan dan perhatian yang berat. 



"Sesungguhnya kami telah mendengar satu bacaan yang 
amat menakjub. "( I ) 

Sifat pertama yang mengkagumkan mereka dari Al- 
Qur'an itu ialah Al-Qur'an itu amat menakjubkan iaitu 
luar biasa. Ia menimbulkan rasa takjub di dalam hati 
mereka. Inilah sifat Al-Qur'an yang dirasai oleh orang 
yang menerimanya dengan hati yang sedar dan 
terbuka, dengan perasaan yang tajam dan peka dan 
dengan citarasa yang amat rasa. Ayat-ayat itu begitu 
menakjubkan. Ia mempunyai pengaruh yang kuat, 
daya penarik yang menawan dan nada yang 
menyentuh perasaan dan menggentarkan tali hati. Ini 
menunjukkan bahawa makhluk jin itu benar-benar 
merasa dan mengecapi keindahan Al-Qur'an. 



"Yang membimbing ke jalan hidayat "(2) 

Pengertian "Ar-Rusyd" - -iAA 

Inilah sifat yang kedua Al-Qur'an yang amat nyata, 
yang dirasai oleh rombongan jin apabila mereka 
dapati hakikat sifat ini di dalam hati mereka, Kata- 
kata "membimbing" itu sendiri mempunyai 
pengertian yang amat luas. AI-Qur'an membimbing 
ke hidayat Aliah, kepada kebenaran dan kepada 
ajaran yang betul. Tetapi kata-kata memberi 

satu bayangan makna yang lain di sebalik semua 
makna-makna tersebut, iaitu bayangan makna 
kematangan dan kesaksamaan berfikir dan ilmu 
pengetahuan yang betul dan matang dalam 
memahami hidayat, kebenaran dan ajaran yang betul, 

bayangan pemahaman spontan yang jelas terhadap 
hakikat-hakikat dan nilai-nilai (yang di kemukakan 
oleh Al-Qur'an), bayangan pemahaman yang 
melahirkan satu keadaan spontan dalam jiwa yang 
membimbingkannya kepada kebaikan dan kefahaman 
yang betul. 

Al-Qur'an itu membimbing ke jalan yang benar 
kerana ia membuat hati manusia terbuka dan peka 
dan kerana ia mencetuskan kefahaman dan makrifat 
dalam hati mereka dan menghubungkan mereka 
dengan sumber nur dan hidayat Allah menyesuaikan 
mereka dengan undang-undang Allah Yang Agung. 
Begitu juga Al-Qur'an memberi hidayat ke jalan yang 
benar, dengan sistem hidupnya yang teratur rapi, iaitu 
satu sistem hidup yang belum pernah dicapai manusia 
di sepanjang sejarahnya, atau di dalam mana-mana 
tamadun atau di dalam mana-mana sistem seperti 
yang dicapai oleh mereka di bawah naungan sistem 
Ai-Qur'an sama ada kepada individu atau kelompok, 
sama ada kepada hati atau masyarakat, sama ada 
kepada akhlak individu atau kepada hubungan sosial. 



"Oleh itu , kami beriman dengannya." (2) 

Al-Qur J an Membawa Makhluk Jin Kepada 
Keimanan Yang Tulen 

Itulah sambutan semulajadi yang jujur apabila 
mendengar Al-Qur'an, memahami tabi'atnya dan 
menghayati hakikatnya. Al-Qur'an membentangkan 
sambutan makhluk jin ini kepada kaum Musyrikin, 
yang telah mendengar AI-Qur'an, tetapi mereka tidak 
beriman. Di samping itu mereka hubungkan Al- 
Qur'an ini dengan jin dan menuduh Rasulullah s.a.w. 
sebagai kahin, penyair dan orang yang dirasukkan jin. 
Semuanya merupakan sifat-sifat orang yang 
dipengaruhi jin, sedangkan makhluk-makhluk jin itu 
sendiri amat terpesona dan terpengaruh dengan Al- 
Qur'an hingga menggegarkan seluruh jiwa mereka, 
dan setelah mereka mengenal kebenaran AI-Qur'an 
mereka terus beriman dan mengumumkan keimanan 
mereka dengan patuh dan jujur. " Kami beriman 
dengannya ," mereka tidak mengingkarkan pengaruh 
Al-Qur'an yang telah menawan hati mereka dan tidak 
pula bersikap degil sebagaimana dilakukan oleh kaum 
Musyrikin. 



"Dan kami tidak akan mempersekutukan Tuhan kami 
dengan sesiapa pun. "(2) 

Itulah keimanan sejati, jelas dan betul, tidak 
bercampur-aduk dengan syirik dengan kepercayaan- 
kepercayaan tahyul yang karut-marut. Itulah 
keimanan yang lahir dari kefahaman terhadap hakikat 
Al-Qur'an dan terhadap hakikat yang diseru oleh Al- 
Qur'an iaitu hakikat tauhid atau 'aqidah mengesakan 
Allah Yang Tunggal tanpa sebarang sekutu. 



"Dan sesungguhnya Maha Tinggilah Kebesaran Tuhan kami. 
Dia tidak beristeri dan tidak pula beranak. "(3) 


Kata-kata bererti bahagian, habuan, 

kedudukan dan martabat, iaitu kebesaran dan 
kekuasaan, semuanya merupakan makna-makna yang 
terpancar dari kata-kata itu dan sesuai dengan 
tempatnya. Maksud umum dari makna kata-kata ini di 
dalam ayat ini ialah mengungkapkan perasaan hati 
bahawa Allah Yang Maha Tinggi, Maha Besar dan 
Maha Agung itu adalah Maha Suci dari mempunyai 
isteri dan anak-anak sama ada lelaki atau perempuan. 
Menurut kepercayaan orang-orang Arab, malaikat- 
malaikat itu adalah puteri-puteri Allah yang lahir dari 
perkahwinan-Nya dengan makhluk jin. Dan kini jin-jin 
sendiri mendustakan kepercayaan tahyul dan 
dongeng-dongeng yang karut-marut itu untuk 
membersih dan mentasbihkan Allah dan menolak 
sebarang konsep syirik terhadap Allah. Sepatutnya 
makhluk-makhluk jin itu berbangga dengan 
hubungan perkahwinan tahyul dan dongeng itu jika 
ada sedikit sebanyak hubungan itu pada anggapan 
mereka. Ayat ini merupakan sebuah ledakan bom 
yang menghancur-leburkan kepercayaan-kepercayaan 
karut kaum Musyrikin dan kepercayaan-kepercayaan 
yang mempunyai titik-titik keserupaan dengan 
kepercayaan itu, yang menganggapkan Allah 
mempunyai anak. Maha Sucilah Allah dari sebarang 
rupa dan gambaran beranak. 



"Dan sesungguhnya ada yang biadab dan bebal dari 
kalangan kami yang selalu mengeluarkan perkataan- 
perkataan yang amat jauh dari kebenaran terhadap Allah(4). 
Dan sesungguhnya kami dahulu fikir bahawa manusia dan 
jin tidak akan tergamak mengatakan sesuatu yang dusta 
terhadap Allah. "(5) 

Ini merupakan teguran dan koreksi kumpulan jin itu 
terhadap kepercayaan yang menganggapkan Allah 
mempunyai sekutu, mempunyai isteri dan anak yang 
mereka dengar dari orang-orang yang biadab dan 
bebal dari kalangan mereka setelah mereka sedar 
selepas mendengar keterangan Al-Qur'an bahawa 
kepercayaan itu tidak benar. Kini mereka sedar 
bahawa orang-orang yang mengeluarkan perkataan- 
perkataan itu adalah orang-orang bodoh yang biadab. 
Mereka memberi alasan bahawa dahulunya mereka 
percaya perkataan-perkataan orang-orang biadab itu 
kerana mereka tidak terfikir adanya seorang manusia 
atau jin yang sanggup mengatakan sesuatu yang 
dusta terhadap Allah. Mereka dahulu memandang 
berat perbuatan mengatakan sesuatu yang bohong 
terhadap Allah, kerana itu apabila orang-orang biadab 
dari mereka mengatakan Allah mempunyai isteri, 
anak dan sekutu mereka terus percayakan mereka 

kerana mereka tidak terfikir sama sekali bahawa 
orang-orang itu tergamak mengatakan sesuatu yang 
dusta terhadap Allah. Perasaan kejinya perbuatan 
dusta terhadap Allah yang dirasai oleh kumpulan jin 
itulah yang membawa dan melayakkan mereka 
menjadi Ahlil Iman. Ini merupakan petanda bahawa 
hati mereka bersih dan lurus dan mereka hanya 
tersesat kerana tertipu dan terlalu jujur, tetapi apabila 
mereka sedar dan mengenal kebenaran, mereka terus 
bangkit memberontak dan berkata lantang: 



"Sesungguhnya kami telah mendengar satu bacaan yang 
amat menakjubkan(l). Yang membimbing ke jalan hidayat 
Oieh itu , kami beriman dengannya dan kami tidak akan 
mempersekutukan Tuhan kami dengan sesiapa pun(2). Dan 
sesungguhnya Maha Tinggilah Kebesaran Tuhan kami. Dia 
tidak beristeri dan tidak pula beranak. "(3) 

Kebangkitan dan pemberontakan kumpulan jin 
kerana menyedari kebenaran itu sepatutnya 
menyedarkan hati orang ramai yang tertipu kepada 
pembesar-pembesar Quraysy yang menganggapkan 
Allah itu mempunyai sekutu atau isteri dan anak. 
Mereka sepatutnya sedar, teliti dan mengkaji 
kebenaran, apa yang dikatakan oleh Nabi Muhammad 
s.a.w. dan apa yang dikatakan oleh pembesar- 
pembesar Quraysy itu dan sepatutnya kebangkitan jin 
itu menggugatkan kepercayaan mereka yang 
membuta tuli, terhadap perkataan-perkataan 
pembesar-pembesar yang biadab itu. Inilah yang 
dimaksudkan dengan penjelasan hakikat ini. la 
merupakan satu pusingan dari satu perjuangan yang 
panjang di antara Al-Qur'an dan kaum Quraysy yang 
degil di samping merupakan satu rawatan dari siri-siri 
rawatan dan pengubatan yang beransur-ansur untuk 
menghapuskan kepercayaan-kepercayaan jahiliyah 
yang karut dari hati orang ramai yang sebahagian 
besarnya tertipu dan tersesat dengan kepercayaan- 
kepercayaan khurafat yang karut-marut yang 
disumbatkan oleh pemimpin-pemimpin. mereka yang 
jahil dan bodoh. 


ic 'k 'k * * 


(P en tafsir an ayat-ayat 6-7) 


Makhluk Jin Menolak Kepercayaan Bahawa 
Mereka Berkuasa Di Bumi 




"Dan sesungguhnya ada kaum lelaki manusia meminta 
perlindungan pada kaum lelaki jin , lalu jin-jin itu 
menambahkan kesusahan kepada mereka. "(6) 

Ini merupakan isyarat dari makhluk jin kepada satu 
kepercayaan yang lumrah dalam masyarakat jahiliyah 



dan masih terus lumrah hingga ke zaman ini di dalam 
berbagai masyarakat, iaitu kepercayaan yang 
menganggapkan makhluk jin itu mempunyai kuasa di 
atas alam bumi dan manusia, mempunyai qudrat 
kuasa mendatangkan manfa'at dan mudarat dan 
menguasai semua kawasan bumi, laut dan udara dan 
sebagainya hingga menyebabkan kaum Musyrikin 
memohon perlindungan kepada ketua jin yang 
menjaga sesuatu wadi dari kejahatan orang-orangnya 
yang nakal apabila mereka hendak bermalam di 
padang gurun atau temput yang sunyi. Setelah itu 
barulah mereka dapat tidur dengan aman. 

Syaitan (jin penghasut - Penterjemah.) itu dapat 
mengongkongi hati manusia kecuali mereka yang 
dilindungi Allah sahaja yang terselamat dari 
kongkongannya. Orang yang bergantung kepada 
syaitan, maka syaitan tidak memberi sesuatu manfa'at 
kepadanya kerana syaitan adalah musuhnya, malah 
syaitan akan menyakitinya dan menyusahkannya. 
Kumpulan jin itu sendiri menceritakan apa yang 
berlaku: 



"Dan sesungguhnya ada kaum lelaki manusia meminta 
perlindungan pada kaum lelaki jin, lalu jin-jin itu 
menambahkan kesusahan kepada mereka. "(6) 


Barangkali yang dimaksudkan dengan kesusahan itu 
ialah kesesatan, kegelisahan dan kebingungan yang 
berkecamuk di dalam hati mereka yang bergantung 
kepada musuh mereka syaitan dan tidak mencari 
perlindungan pada Allah sebagaimana mereka telah 
diperintah berbuat demikian sejak moyang mereka 
Adam a.s. lagi, kerana di antara Iblis dan Adam 
terdapat perseteruan yang lama. 

Apabila hati manusia mencari perlindungan pada 
yang lain dari Allah kerana tamakkan sesuatu faedah 
atau kerana hendak menolakkan sesuatu bencana, 
maka dia tidak akan mendapat apa-apa selain dari 
kegelisahan, kebingungan, tidak tenang dan tidak 
tenteram. Inilah kesusahan dalam bentuk yang amat 
buruk yang membuat hati manusia tidak dapat 
menikmati keamanan dan kerehatan. 


Segala sesuatu - selain Allah - dan setiap manusia 
adalah berubah, dan tidak tetap belaka, semuanya 
akan hilang tidak kekal belaka. Oleh itu, apabila hati 
bergantung kepada sesuatu yang tidak tetap dan 
kekal, maka ia sentiasa terumbang-ambing, resah- 
gelisah, bimbang dan cemas. Hati itu akan kembali 
mengubahkan haluannya apabila sesuatu atau 
seseorang yang diharapinya itu hilang atau tidak ada 
lagi. Hanya Allah sahaja yang kekal tidak hilang, yang 
hidup tidak mati dan yang tetap tidak berubah. Oleh 
itu, sesiapa berpegang kepada Allah bererti ia 
berpegang kepada yang tetap tidak hilang dan 
berubah. 

"Dan sesungguhnya manusia itu ada yang berfikir seperti 
kamu berfikir bahawa Allah tidak akan membangkitkan 
seorang rasul pun. "(7) 

Kumpulan jin itu menceritakan kepada kaumnya 
tentang manusia-manusia yang meminta 
perlindungan pada jin-jin itu, mereka berkata: 
Sesunguhnya manusia itu ada yang berfikir seperti 
kamu bahawa Allah tidak akan membangkitkan 
seorang rasul pun, tetapi tengoklah sekarang Allah 
telah membangkitkan rasul - membawa Al-Qur'an 
yang menunjukkan kejadian yang benar atau 
maksudnya manusia itu ada yang berfikir seperti 
kamu bahawa di sana tidak akan ada kebangkitan 
selepas mati dan tidak akan ada hisab, kerana itu 
mereka tidak menyediakan sesuatu untuk Akhirat dan 
mereka mendustakan segala janji Akhirat yang 
dikemukakan oleh Rasulullah s.a.w. kerana mereka 
tidak mempercayainya. 

Makhluk Jin Mempunyai Dwi Tabi'atHala Sama 

Seperti Manusia 

Kedua-dua sangkaan atau fikiran itu salah belaka, la 
membayangkan kejahilan dan kekurangan pengertian 
terhadap hikmat Allah yang menciptakan manusia. 
Allah menciptakan manusia dengan dari kesediaan 
semulajadi, iaitu kesediaan untuk kebaikan dan 
kejahatan, untuk kesesatan dan hidayat. Dari surah ini 
juga kita dapat mengetahui bahawa makhluk jin juga 
mempunyai dwi kesediaan seperti manusia kecuali jin 
yang menumpukan kegiatannya kepada kejahatan 
sahaja seperti Iblis, la telah diusir dari rahmat Allah 
kerana melanggar perintah Allah dan akhirnya 
menjadi jahat semata-mata tanpa mempunyai dwi 
kesediaan lagi. 

Kebangkitan Rasul Dan Kebangkitan Di Alam Akhirat 
Diwujudkan Untuk Kepentingan Dan 
Kesempurnaan Manusia 

Oleh kerana manusia dijadikan dengan dwi 
kesediaan, maka rahmat Allah hendak menolong 
manusia dengan mengutuskan para rasul yang dapat 
menghidup dan menyuburkan unsur-unsur kebaikan 
dalam jiwa mereka dan menyelamatkan kesediaan 
semulajadi mereka untuk menerima hidayat yang ada 
di dalam jiwa mereka. Oleh itu, tidak ada tempat lagi 
untuk difikirkan bahawa Allah tidak akan 
membangkitkan seorang rasul kepada mereka. 

Ini jika kebangkitan dalam ayat itu diertikan dengan 
kebangkitan rasul, tetapi jika diertikan dengan 
kebangkitan di alam Akhirat, maka kebangkitan di 
Akhirat itu juga merupakan suatu keperluan untuk 
makhluk manusia yang tidak dapat disempurnakan 
hisab mereka di dunia kerana sesuatu hikmat yang 
dikehendaki Allah, yang ada hubungan dengan 
penyusunan alam al-wujud yang hanya diketahui oleh 
Allah dan tidak diketahui oleh kita. Kerana itu Allah 
jadikan kebangkitan di alam Akhirat dengan tujuan 
supaya manusia dapat menerima hisab mereka 
dengan sempurna dan supaya manusia pada akhirnya 
menerima balasan menurut kerjayakan yang 


ditunjukkan oleh amalan mereka dalam kehidupan 
dunia. Berdasarkan hakikat ini, tidak ada tempat lagi 
untuk difikirkan bahawa Allah tidak akan 
membangkitkan manusia selepas mati kerana fikiran 
seperti itu bertentangan dengan hikmat 
kebijaksanaan dan kesempurnaan Allah S.W.T. 

Kumpulan jin yang telah mendengar Al~Qur'an itu 
telah membetulkan fikiran kaumnya, dan tujuan cerita 
Al-Qur'an tentang kumpulan jin ini ialah untuk 
membetulkan kepercayaan kaum Musyrikin yang 
karut-marut. 


(Pentafsiran ayat-ayat 8-10) 

Kemudian kumpulan jin itu meneruskan cerita 
mereka tentang pengalaman dan pengetahuan 
mereka mengenai kedudukan kerasulan ini di alam 
buana, dan seluruh pelusuknya dan di dalam hal 
ehwal langit bumi untuk membersihkan diri mereka 
dan segala percubaan yang tidak sesuai dengan 
kehendak Allah yang menurunkan risalah ini dan 
menolak segala dakwaan yang mengaku mengetahui 
urusan ghaib dan mengaku dapat menguasai sesuatu 
darinya: 



"Dan sesungguhnya kami telah menuju ke langit (untuk 
mengetahui rahsianya), lalu kami dapati penuh dengan 
pengawal-pengawal yang kuat dan anak-anak panah api(8). 
Dan sesungguhnya kami dahulu (sebelum kebangkitan rasul) 
dapat menduduki beberapa tempat di langit untuk 
mendengar berita-beritanya , tetapi sekarang siapa yang cuba 
mendengarnya akan menemui panah-panah api yang siap 
sedia untuk memanahnya. "(9) 

Kini Makhluk Jin Tidak Dapat Lagi Mencuri Berita 

Dari Langit 

Kejadian-kejadian yang dikatakan oleh jin yang 
diceritakan oleh Al-Qur'an membayangkan bahawa 
makhluk jin sebelum kerasulan Muhammad, iaitu 
mungkin dalam masa di antara kerasulan yang akhir 
dengan kerasulan sebelumnya iaitu kerasulan 'Isa a.s., 
telah cuba membuat perhubungan dengan alam 
tinggi untuk mencuri dengar sesuatu yang sedang 
dibicarakan di antara para malaikat mengenai urusan- 
urusan, makhluk alam bumi yang ditugaskan kepada 
mereka melaksanakannya demi menjunjung kehendak 
Allah dan ketetapan-ketetapan-Nya, kemudian jin-jin 
itu akan membisikkan rahsia-rahsia yang didengarkan 
mereka itu kepada kahin-kahin dan tukang-tukang 
telek yang berhubung rapat dengan mereka supaya 
mereka dapat menimbulkan fitnah kepada manusia 

menurut perancangan-perancangan Iblis melalui 
kahin-kahin dan tukang-tukang telek yang 
menggunakan sedikit kebenaran dan 
mencampuradukkannya dengan kebatilan yang 
banyak, kemudian mereka hamburkannya kepada 
orang ramai yang hidup dalam masa di antara dua 
kerasulan itu atau dalam masa kekosongan rasul itu. 
Tetapi tentang bagaimana cara dan bagaimana 
gambaran kejadian-kejadian ini berlaku, maka Allah 
tidak menerangkan apa-apa kepada kita dan tidak 
pula perlu kepada kita menyelidikinya. Apa yang 
diceritakan di sini hanya gambaran umum atau intisari 
hakikat ini sahaja. 

Kumpulan jin itu menerangkan bahawa usaha 
mencuri dengar berita-berita dari langit itu tidak 
mungkin lagi dilakukan, dan apabila mereka lakukan 
percubaan itu di waktu ini, mereka dapati jalan ke 
sana telah dikawal rapi oleh pengawal-pengawal yang 
kuat yang memanah mereka dengan panah-panah api 
untuk menyerang dan membunuh mereka yang 
menuju ke sana. Mereka seterusnya menyatakan 
bahawa mereka tidak mengetahui sesuatu apa dari 
urusan ghaib yang ditetapkan untuk manusia: 



"Dan sesungguhnya kami tidak mengetahui (dengan adanya 
kawalan yang ketat itu) apakah sesuatu malapetaka yang 
hendak ditimpakan ke atas penghuni-penghuni bumi atau 
Tuhan mereka hendak memberi sesuatu hidayat kepada 
mereka? "(10) 

Makhluk Jin Mengaku Tidak Mengetahui Urusan Ghaib 

Urusan-urusan ghaib itu adalah terserah kepada 
ilmu Allah dan tiada siapa pun yang mengetahui 
selain dari-Nya. Oleh itu, kami tidak mengetahui 
apakah yang diputuskan Allah untuk para hamba-Nya 
di bumi, adakah Allah telah memutuskan untuk 
menimpakan malapetaka ke atas mereka dengan 
membiarkan mereka di dalam kesesatan atau Allah 
memutuskan untuk memberi kebaikan kepada 
mereka iaitu memberi hidayat yang mereka 
jadikannya sebagai lawan kepada kejahatan? Hidayat 
ialah kebaikan dan akibatnya juga ialah kebaikan. 

Andainya makhluk jin yang didakwa oleh kahin- 
kahin, sebagai sumber mereka mengambil maklumat- 
maklumat urusan ghaib itu sendiri menegaskan 
bahawa mereka tidak mengetahui sedikit pun urusan 
ghaib, maka ini bererti segala ramalan dan segala 
dakwaan mereka adalah kosong belaka, dan segala 
kerja ramalan dan telekan mereka telah berakhir 
semuanya dan seluruh urusan ghaib hanya diketahui 
oleh Allah sahaja, tiada siapa pun yang boleh 
mendakwa mengetahui atau boleh meramalkannya. 
Dengan ayat ini, Allah mengisytiharkan pembebasan 
akal manusia dari kepercayaan-kepercayaan dan 
sangkaan-sangkaan yang karut seperti ini, dan 
mengumumkan bahawa sejak hari itu manusia telah 


ditunjukkan ke jalan hidayat dan dibebaskan dari 
segala khurafat dan dongeng. 

Hakikat Pengawal-pengawal Langit Dan Panah Api 

Persoalan di manakah pengawal-pengawal langit 
itu? Siapakah mereka? Dan bagaimana syaitan-syaitan 
dipanah dengan panah-panah api atau bintang 
meteor? Semuanya ini tidak dijelaskan oleh Al-Qur'an 
dan hadith Rasulullah s.a.w., sedangkan kita tidak 
mempunyai sumber yang lain dari kedua-duanya 
untuk mengetahui urusan-urusan ghaib. Andainya 
Allah mengetahui bahawa penjelasan yang terperinci 
mengenai pertanyaan-pertanyaan ini berguna kepada 
kita tentulah la akan menerangkan dengan panjang 
lebar. Andainya Allah tidak menerangkan apa-apa, 
maka 'segala usaha dan percubaan kita untuk 
mengetahuinya adalah sia-sia belaka, ia tidak 
menambahkan apa-apa kepada kehidupan kita dan 
kepada khazanah ilmu pengetahuan kita yang 
berguna. 

Begitu juga tidak ada tempat lagi untuk menyangkal 
dan mempertikaikan anak-anak panah api atau 
bintang meteor, 1 kerana bintang-bintang ini memang 
beredar mengikut peraturan-peraturan alam angkasa 
sama ada sebelum dibangkitkan rasul atau selepasnya 
dan mengikut satu undang-undang yang kini cuba 
ditafsirkan oleh ahli-ahli ilmu astronomi dengan 
berbagai-bagai teori yang mungkin salah dan 
mungkin betul. Jika diandaikan teori-teori itu betul, 
maka persoalan ini tidak termasuk dalam maudhu' 
pembicaraan kita. Di sana tidak ada apa-apa halangan 
andainya syaitan-syaitan itu dipanah dengan bintang 
meteor ketika ia meluncur laju dan tidak ada apa 
halangan pula bintang meteor meluncur laju sama 
ada untuk memanah syaitan atau tidak mengikut 
kehendak Allah yang memperlakukan undang- 
undang tertentu ke atasnya. 

Di Antara Penjelasan Al-Qur'an Dan Pendapat Manusia 

Orang-orang yang melihat persoalan-persoalan ini 
sebagai satu gambaran atau ilustrasi untuk 
menunjukkan betapa rapinya Allah memelihara Al- 
Qur'an dari dikelirukan dengan kebatilan, 
berpendapat tidak harus ayat-ayat itu difahamkan 
secara lahir begitu sahaja. Sebabnya kerana mereka 
menghadapi ayat-ayat Al-Qur'an ini dengan 
tanggapan-tanggapan yang telah sedia terpaku di 
dalam otak mereka, iaitu tanggapan-tanggapan yang 
diambil dari sumber-sumber yang lain dari Al~Qur'an, 
kemudian mereka berusaha mentafsirkan ayat-ayat 
AI-Qur'an itu mengikut tanggapan-tanggapan itu. 
Kerana itulah mereka hanya memandang malaikat 
sebagai lambang dari kekuatan kebaikan dan 
keta'atan, dan syaitan sebagai lambang bagi kekuatan 
kejahatan dan maksiat, dan pemanahan syaitan 
melambangkan penjagaan dan pemeliharaan Allah 
terhadap Al-Qur'an, kerana tanggapan-tanggapan 


/ 

/a dikenali dengan tahi bintang meteor yang kelihatan 
melancar laju di waktu malam. 

yang telah sedia terpaku di dalam otak mereka 
sebelum menghadapi ayat-ayat Al-Qur'an ini ialah apa 
yang dinamakan malaikat, syaitan atau jin itu tidak 
mungkin wujud dengan jisim seperti ini dan tidak 
mungkin mempunyai gerak langkah fizikal dan kesan- 
kesan yang wujud di alam realiti. 

Dari manakah mereka ambil tanggapan-tanggapan 
yang digunakan mereka untuk mentafsirkan nas-nas 
Al-Qur'an dan Hadith? 

Cara yang paling sempurna untuk seseorang 
memahami dan mentafsirkan Al-Qur'an juga untuk 
membentuk kefahaman Islamiyah ialah 
menghapuskan dari fikirannya segala kefahaman yang 
telah lalu dan menghadapi Al-Qur'an tanpa 
menggunakan tanggapan-tanggapan yang terdahulu 
atau menggunakan pendapat 'aqliyah atau perasaan 
yang terdahulu. Malah ia harus membina dan 
membuat seluruh tanggapan terhadap hakikat- 
hakikat alam buana ini mengikut bagaimana yang 
dijelaskan oleh Al-Qur'an dan Hadith. Kerana itu dia 
tidak harus mentafsirkan Al-Qur'an dan Hadith 
dengan gambaran yang lain dari Al-Qur'an, dan ia 
tidak harus menafikan sesuatu yang dithabitkan oleh 
Al-Qur'an dan tidak pula harus mena'wilkannya. 
Begitu juga dia tidak harus menthabitkan sesuatu 
yang dinafi atau dibatalkan oleh Al-Qur'an. Dan selain 
dari ketetapan yang dithabit dan dinafikan oleh Ai- 
Qur'an, maka bolehlah ia mengeluarkan pendapatnya 
mengikut ilham akalnya dan pengalamannya sendiri. 
Kami berkata begini kepada orang-orang yang 
beriman kepada Al-Qur'an, namun demikian mereka 
mena'wilkan nas-nas Al-Qur'an untuk disesuaikan 
dengan tanggapan-tanggapan dan kefahaman- 
kefahaman yang telah sedia tersemat di dalam minda 
mereka tentang hakikat-hakikat alam al-wujud. 2 

Sesuatu Yang Tidak Ditemui Sains Tidak 
Menafikan Kewujudannya 

Tetapi orang-orang yang tidak beriman kepada Al- 
Qur'an dan secara sewenang-wenang menafikan 
hakikat-hakikat ghaib ini semata-mata dengan alasan 
kerana hakikat-hakikat ini tidak ditemui oleh sains, 
maka sikap mereka amat melucukan, kerana sains 
sendiri masih belum mengetahui semua rahsia 
kejadian-kejadian yang ada di depannya dan yang 
digunakannya di dalam ujian-ujiannya, sedangkan 
sesuatu yang belum diketahui sains itu sama sekali 
tidak menafikan kewujudannya. Apatah lagi ramai di 
antara ahli-ahli sains yang sebenar mulai mempercayai 
perkara-perkara yang tidak diketahui mereka melalui 
saluran ahli-ahli agama atau sekurang-kurangnya 


2 

DaJam hubungan ini saya tidak mahu membersihkan diri saya , 
kerana saya juga sedikit sebanyak telah terjerumus ke dalam 
pentafsiran seperti ini di dalam karangan-karangan saya yang 
silam dan di dalam penggal-penggal awal tafsir ini. Saya harap 
dapat saya betulkan dalam cetakan akan datang jika 
ditaufiqkan Aliah. Apa yang saya katakan di sini ialah apa 
yang saya anggapkannya benar dengan hidayat dari Allah. 


mereka tidak mengingkarkan sesuatu, yang tidak 
diketahui mereka, kerana menurut pengalaman, ahli- 
ahli sains dapati diri mereka - melalui sains ini sendiri - 
berdepan dengan berbagai-bagai perkara yang majhul 
yang selama ini mereka fikir telah mengetahuinya. 
Kerana itu mereka bersikap rendah diri, tidak 
menunjukkan sifat berlagak pandai dan sifat berlagak 
sombong terhadap perkara-perkara yang majhul 
sebagaimana dilakukan oleh pelagak-pelagak alim 
dan pelagak-pelagak yang mendakwa berfikir secara 
ilmiyah yang tidak percayakan hakikat-hakikat agama 
dan hakikat yang majhul. 


Alam buana di sekeliling kita penuh dengan rahsia- 
rahsia, penuh dengan roh-roh dan penuh dengan 
tenaga-tenaga kekuatan. Surah ini sama dengan 
surah-surah Al-Qur'an yang lain. Ia menerangkan 
kepada kita beberapa sudut dari hakikat-hakikat alam 
yang dapat menolong kita membentuk satu 
kefahaman yang hakiki dan betul terhadap alam al- 
wujud dengan segala isi kandungannya yang terdiri 
dari tenaga-tenaga kekuatan, roh-roh dan hidup- 
hidupan yang ada di sekeliling kita yang saling 
berinteraksi di dalam kehidupan dan diri kita. 
Kefahaman inilah yang membezakan seseorang 
Muslim dan meletakkannya di garis tengah di antara 
khayal yang liar dan khurafat yang karut, di antara 
berlagak alim dan berlagak sombong. Sumber 
kefahaman ini ialah Al-Qur'an dan as-Sunnah. Kedua- 
duanya merupakan sumber yang dijadikan hakim oleh 
seseorang Muslim untuk menilaikan segala persepsi, 
segala pendapat dan segala pentafsiran. 


Bidang-bidang Ilmu Yang Dapat Diterokai Manusia Dan 
Bidang-bidang Ilmu Yang Di Luar Keupayaannya 

Di sana ada bidang tertentu untuk akal manusia 
meneroka pelusuk-pelusuk yang majhul. Islam 
memang menggalakkan manusia membuat 
penerokaan seperti itu. Tetapi di sebalik bidang ini, 
akal manusia tidak berdaya menerokainya kerana ia 
tidak perlu menerokainya. Sesuatu yang tidak 
diperlukan manusia dalam urusan menjalankan tugas 
khalifah di bumi ini, maka ia tidak perlu dijadikan 
bidang penerokaannya dan tidak ada kebijaksanaan 
untuk membantunya melakukan penerokaan itu, 
kerana perkara itu bukan dari tugas dan tidak pula 
termasuk dalam ikhtisasnya. Kadar yang perlu 
diketahuinya mengenai bidang-bidang yang mahjul 
itu supaya ia dapat mengetahui kedudukannya di 
alam buana ini dibandingkan dengan segala sesuatu 
yang ada di sekeliling, telah pun diterangkan Allah 
kepadanya kerana ia di luar keupayaan manusia dan 
ia diterangkan sekadar keupayaannya sahaja. Di 
antara bidang-bidang yang majhul yang diterangkan 
sekadar itu ialah urusan-urusan ghaib ■ yang 
bersangkutan dengan malaikat-malaikat, syaitan dan 
roh, asal-usul kejadian dan kesudahannya. 

Orang-orang yang berpandu dengan hidayat Allah, 
mereka akan berhenti di batas pengetahuan sekadar 
itu sahaja sebagaimana yang diterangkan Allah 

kepada mereka dalam kitab-kitab suci-Nya dan 
menerusi lidah para rasuI-Nya. Dari pengetahuan 
sekadar itu mereka mendapat faedah menyedari 
kebesaran Tuhan Pencipta dan menyedari hikmat 
kebijaksanaan-Nya, dalam segala penciptaan-Nya, 
juga menyedari kedudukan manusia di bumi dan 
hubungannya dengan alam-alam dan roh-roh ini. 
Mereka menggunakan tenaga akai fikiran mereka 
dalam bidang penyelidikan dan ilmu pengetahuan 
yang disediakan untuk akal dalam lingkungan 
perbatasan-perbatasan bumi dan cakerawaia- 
cakerawala di sekelilingnya sekadar yang terdaya 
kepada mereka. Mereka menggunakan ilmu 
pengetahuan yang diketahui mereka dalam bidang 
pekerjaan, pengeluaran, pembangunan dan 
menegakkan khilafah (pemerintahan Allah) di bumi 
dengan berpedomankan hidayat Allah. Mereka 
berjuang menuju kepada keredhaan-Nya serta 
meningkatkan diri mereka ke maqam yang luhur yang 
diserukan Allah kepadanya. 

Mereka yang tidak berpedoman kepada hidayat 
Allah berpecah kepada dua golongan yang besar: 

Golongan-golongan Ahli Ilmu Yang Tidak 
Berpandukan Penjelasan Allah 

Satu golongan berusaha dengan akal fikiran mereka 
yang terbatas untuk memahami zat Allah Ta'ala yang 
tidak terbatas, dan untuk mengetahui hakikat-hakikat 
alam ghaib tanpa melalui kitab-kitab suci yang diturun 
oleh Allah. Mereka ialah golongan ahli-ahil falsafah 
yang cuba mentafsirkan rahsia-rahsia alam al-wujud 
dan segala hubungannya, kerana itu mereka jatuh 
dan rebah seperti kanak-kanak yang cuba mendaki 
gunung yang amat tinggi dengan kemuncaknya yang 
tidak berakhir atau seperti kanak-kanak yang cuba 
menghuraikan rahsia-rahsia alam al-wujud sedangkan 
mereka belum begitu mahir dengan peraturan- 
peraturan mengeja alif, baa', taa'. Mereka telah 
mengemukakan berbagai-bagai kefahaman dan 
pandangan yang melucukan terhadap alam al-wujud 
walaupun mereka tokoh-tokoh ahli falsafah yang 
besar. Kefahaman yang dikemukakan mereka benar- 
benar melucukan jika dibanding kepada kefahaman 
yang jelas, lurus dan indah yang dikemukakan oleh 
Al-Qur'an. Kefahaman-kefahaman itu lucu kerana 
kesilapannya yang banyak, kerana fakta-faktanya 
yang bertentangan, longgar dan tidak kemas. Dan 
seterusnya kefahaman-kefahaman itu lucu kerana ia 
merupakan kefahaman yang amat kerdil dan dangkal 
dibandingkan dengan kebesaran dan keagungan alam 
al-wujud yang hendak ditafsirkan mereka. Dalam 
hubungan ini saya tidak kecualikan tokoh-tokoh ahli 
falsafah Greek dan tidak pula tokoh-tokoh ahli 
falsafah Islam yang telah meniru cara berfikir ahli-ahli 
falsafah Greek dan tidak pula ahli-ahli falsafah zaman 
moden. Semua persepsi mereka adalah lucu 
dibandingkan dengan persepsi Islam terhadap alam 
al-wujud. 

Satu golongan lagi ialah golongan yang 

berpendapat bahawa aliran ilmu pengetahuan alam 
ghaib yang majhul itu tidak ada faedah dan gunanya. 


mereka mengabaikan bidang ini dan menumpukan 
seluruh usaha dan fikiran mereka di bidang sains ujian 
dan gunaan tanpa menghiraukan pengetahuan alam 
ghaib yang majhul yang tidak dapat diterokai mereka 
tanpa berpandukan petunjuk dari Allah. Golongan ini 
berada di kemuncak kebesarannya dalam abad-abad 
lapan belas dan sembilan belas, tetapi sejak 
menjelang abad kedua puluh ini mereka mulai sedar 
dan siuman kembali dari keangkuhan keilmuan 
mereka yang liar, apabila benda (matter) lari dari 
tangan mereka dan berubah kepada radiasi yang 
tidak diketahui hakikatnya dan hampir-hampir pula 
tidak diketahui undang-undangnya. 

Islam Memberi Maklumat Alam Ghaib Kepada Manusia 

Hanya ‘Islam sahaja yang berdiri tegak di atas batu 
keyakinan. Ia memberi maklumat-maklumat alam 
ghaib yang majhul kepada manusia sekadar yang 
dapat memberi kebaikan kepada mereka, la 
menjimatkan tenaga akal fikiran manusia untuk 
digunakan dalam kerja-kerja pentadbiran 
menegakkan pemerintahan Allah di bumi, la 
menyediakan bidang-bidang tertentu kepada akal 
manusia agar ia dapat bekerja dengan aman dan 
memberi petunjuk kepada mereka ke jalan yang 
benar dan lurus, sama ada dalam perkara-perkara 
yang berhubung dengan urusan ghaib yang majhul 
atau dalam perkara yang bukan berhubung dengan 
urusan ghaib. 

(Pentafsiran ayat-ayat 11 - 15) 

Selepas itu kumpulan jin itu menjelaskan keadaan 
dan sikap mereka terhadap hidayat Allah, dan dari 
penjelasan ini kita dapat memahami bahawa mereka 
sama dengan manusia iaitu mempunyai dwi tabi'at 
semulajadi yang boleh menerima hidayat dan 
kesesatan. Kumpulan jin itu menceritakan kepada kita 
tentang 'aqidah mereka terhadap Allah dan 
kepercayaan mereka terhadap balasan yang akan 
diterima oleh orang yang memilih jalan hidayat dan 
orang yang memilih jalan kesesatan: 



"Dan sesungguhnya di antara kami ada orang-orang yang 
soleh dan ada pula orang-orang yang tidak soleh . Kami 
adalah terdiri dari berbagai-bagai golongan." (1 1) 


Jin Soleh Dan Jin Jahat 

Penjelasan kumpulan jin yang menegaskan bahawa 
di antara mereka ada golongan yang soleh dan ada 
golongan yang tidak soleh menunjukkan makhluk jin 
itu mempunyai dwi tabi'at dan kesediaan untuk 
menerima kebaikan dan kejahatan serupa dengan 
tabi'at dan kesediaan manusia melainkan mereka 
yang menumpukan kegiatan mereka kepada 

kejahatan seperti Iblis dan suku sakatnya. Penjelasan 
ini amat penting untuk membetulkan anggapan kita 
terhadap jin, kerana kebanyakan kita, termasuk para 
pengkaji yang pakar, menganggap makhluk jin 
sebagai makhluk yang melambangkan kejahatan dan 
bertabi'at jahat semata-mata dan hanya manusia 

sahaja di antara makhluk seluruhnya yang mempunyai 
dwi tabi'at. Anggapan ini adalah lahir dari 
tanggapan-tanggapan yang terdahulu yang tersemat 
dalam kefahaman kita mengenai hakikat-hakikat 
makhluk jin sebagaimana kami telah jelaskan. Kini 
sampailah masanya kita membetulkan tanggapan itu 
mengikut keterangan-keterangan yang sahih dari Al- 
Qur'an. Kumpulan jin itu sendiri berkata: 



"Dan sesungguhnya di antara kami ada orang-orang yang 
soleh dan ada pula orang-orang yang tidak soleh. Kami 
adalah terdiri dari berbagai-bagai golongan, "(i 1) 


Yakni setiap golongan dari kami mempunyai cara 
pembawaan yang terasing dan terpisah dan golongan 
yang lain. 


Kemudian kumpulan jin itu menerangkan 
kepercayaan mereka setelah mereka beriman: 





y 


& 


"Dan sesungguhnya kami yakin bahawa kami tidak akan 
dapat melemahkan Allah di bumi dan tidak akan dapat lari 
melepaskan diri dari kekuasaan-Nya. "(12) 


Jin Mengakui Qudrat Allah Yang Mutlak 

Mereka yakin bahawa Allah menguasai mereka 
sepenuhnya di bumi, dan mereka yakin bahawa 
mereka tidak berupaya untuk melarikan diri dari 
kekuasaan Allah. Itulah kelemahan seseorang hamba 
di hadapan Tuhannya, itulah kelemahan makhluk di 
hadapan Khaliqnya dan itulah kesedaran terhadap 
kekuasaan Allah yang menguasai dan mengatasi 
segala-galanya. 

Makhluk jin itulah yang dipohon perlindungan dan 
pertolongan oleh manusia, dan makhluk itulah yang 
dianggap kaum Musyrikin sebagai makhluk yang 
mempunyai hubungan perkahwinan dengan Allah 
S.W.T, sedangkan makhluk inilah yang mengaku 
lemah dan tidak berupaya di hadapan qudrat Allah. 
Dengan keterangan ini mereka bukan sahaja 
membetulkan juga anggapan dan kepercayaan kaum 
mereka, malah membetulkan juga anggapan dan 
kepercayaan kaum Musyrikin mengenai hakikat 
qudrat Allah Yang Tunggal yang menguasai seluruh 
alam dan penghuni-penghuninya. 

Kemudian kumpulan jin itu sekali lagi menerangkan 
keadaan mereka setelah mendengar hidayat Al- 
Qur'an yang telah diterangkan mereka sebelum ini. 
Mereka ulangi pengakuan itu di sini dalam konteks 
penjelasan mengenai sikap golongan-golongan 
mereka terhadap keimanan: 

"Dan sesungguhnya kami apabila telah mendengar hidayat 
(Al-Qur'an) kami terus beriman dengannya, "(i 3) 




Itulah sikap yang semestinya diambil oleh setiap 
orang yang mepdengar Al-Qur'an. Tetapi di sini 
mereka namakan Al-Qur'an dengan "hidayat", 
kerana hidayat merupakan hakikat dan natijah dari AI- 
Qur'an. Kemudian mereka menerangkan kepercayaan 
mereka yang kukuh terhadap Aliah: 



"Dan barang siapa yang beriman dengan Tuhannya nescaya 
ia tidak lagi bimbang dikurangkan haknya dan tidak pula 
bimbang dibebankan kesusahan."(13) 


Orang Mu'min Bersikap Tenang Dan Tenteram 

Inilah .kepercayaan orang yang yakin kepada 
keadilan Allah dan kekuasaan-Nya dan kepada tabi'at 
keimanan dan hakikatnya. Allah tidak akan 
mengurangkan hak-hak yang terhak kepada 
seseorang Mu'min dan tidak akan membebankan 
dengan kesusahan yang di luar keupayaannya. Allah 
S.W.T. Maha Adil dan Dia akan melindungi para 
hamba-Nya dari perbuatan yang mengurangi hak-hak 
mereka dan dari perbuatan membeban mereka 
dengan kesulitan di luar kemampuan mereka. 

Siapa lagi yang berkuasa mengurangkan hak-hak 
orang-orang Mu'min atau menyusahkan mereka 
sedangkan mereka berada dalam naungan dan 
perlindungan Allah? Kadang-kadang orang-orang 
Mu'min dinafikan dari menikmati beberapa 
kesenangan hidup dunia, tetapi ini tidaklah bererti 
bahawa haknya telah dikurangkan, kerana dia akan 
diberi pampasan yang sebaik-baiknya. Kadang- 
kadang mereka menerima penindasan dari orang- 
orang yang berkuasa di bumi, tetapi ini bukanlah 
bererti mereka telah dibebankan dengan kesusahan, 
kerana Allah menolong mereka dengan tenaga 
kekuatan untuk menanggung kepedihan penindasan 
itu supaya mereka dapat mengambil faedah dari 
penderitaan itu dan supaya mereka dapat 
mengembangkan diri mereka dengan penderitaan itu. 
Di samping itu hubungan mereka yang mesra dengan 
Allah meringankan penderitaan mereka, malah 
hubungan itulah yang menjadikan penderitaan itu 
mendatangkan kebaikan kepadanya di dunia dan 
Akhirat 

Oleh itu, seseorang Mu'min berada dalam 
keamanan jiwa dari kebimbangan dikurangkan 
haknya atau kebimbangan ditimpakan kesusahan: 



"la tidak lagi bimbang dikurangkan haknya dan tidak pula 
bimbang dibebankan kesusahan. "(13) 

Keamanan itulah yang melahirkan ketenteraman 
dan kerehatan di sepanjang masa. Dia tidak lagi hidup 
dalam kegelisahan dan kecemasan. Apabila dia 
berdepan dengan kesusahan dia tidak takut dan 
cemas, dia tidak mengurungkan dirinya dalam bilik 
yang tertutup segala pintu dan jendelanya, malah dia 
memandang kesusahan itu sebagai ujian dari Allah, 

lalu dia sabar dan mendapat pahala, dia 
mengharapkan pertolongan dari Allah dan mendapat 
pahala. Pendeknya dalam kedua-dua keadaan ini dia 
tidak takut dikurangkan haknya dan tidak pula 
bimbang dibebankan kesusahan. 

Indah hakikat yang amat cemerlang yang 
digambarkan dengan tepat oieh kumpulan jin itu. 
Kemudian mereka menerangkan pandangan mereka 
terhadap hakikat hidayat dan kesesatan dan terhadap 
balasan kepada hidayat dan kesesatan itu sendiri; 



" Dan sesungguhnya di antara kami (setelah mendengar Al- 
Qur'an itu) ada golongan Muslimin dan ada puia golongan 
yang menyeleweng. Oleh itu , sesiapa yang menjadi Muslim , 
maka merekalah orang-orang yang memilih jalan 
hidayat(14). Dan adapun orang-orang yang zalim , maka 
mereka akan menjadi bahan bakar Neraka Jahannam."(1 5) 

bererti orang-orang yang zalim, yang 
menjauhi keadilan dan kebaikan. Mereka jadikan 
kumpulan orang yang zalim ini sebagai lawan kepada 
kumpulan Muslimin. Ini merupakan satu isyarat 
kepada satu pengertian yang seni, kerana seorang 
Muslim adalah seorang yang adil dan aktif dalam 
amalan-amalan yang baik dan lawannya ialah orang 
yang dan aktif dalam aktiviti yang merosakkan. 



"Oleh itu , sesiapa yang menjadi Muslim , maka merekalah 
orang-orang yang memilih jalan hidayat. "(14) 

Kata-kata "memilih" membayangkan bahawa 
tindakan menerima hidayat Islam itu merupakan suatu 
tindakan yang teliti mencari jalan yang benar. Ini 
bererti mereka mencari dan memilih jalan yang benar 
dengan penuh pengetahuan dan dengan penuh tekad 
dan niat setelah segala-galanya jelas dan terang, 
bukannya bertindak serampangan dan bukannya 
^terikut-ikut tanpa memahami apa-apa. Ayat ini bererti 
bahawa mereka benar-benar telah sampai ke jalan 
yang benar apabila mereka memilih agama Islam. Ini 
adalah satu pengertian yang halus dan indah. 



"Dan ada pun orang-orang yang zalim , maka mereka akan 
menjadi bahan bakar Neraka Jahannam. "(15) 

Kedudukan mereka telah diputuskan. Mereka pada 
akhirnya akan menjadi bahan bakar Neraka Jahannam 
yang memarakkan nyalaan apinya sama seperti api 
yang galak bernyala dengan sumbangan kayu-kayu 
yang kering. 


Makhluk Jin Juga Akan Di' azabkan Dalam Neraka 

Ayat ini menunjukkan bahawa makhluk jin itu juga 
akan di'azabkan dengan api Neraka, dan dari sini juga 
difahamkan bahawa mereka juga akan diberi ni'mat 
dengan Syurga. Demikianlah yang dijelaskan oleh Al- 
Qur'an yang menjadi sumber pemikiran kita. Selepas 
keterangan itu tiada siapa pun yang boleh 
mengemukakan apa-apa pandangannya tentang sifat 
jin, sifat Neraka atau sifat Syurga yang disandarkan 
kepada pandangan dan pendapat yang bukan dari Al- 
Qur'an. Apa yang dijelaskan Allah merupakan satu 
penjelasan yang benar yang tidak boleh dipertikaikan 
lagi. Keterangan-keterangan yang tepat tentang 
makhluk jin yang terdapat dalam penjelasan 
kumpulan jin kepada kaum mereka itu tepat pula 
dengan makhluk manusia, dan ini telah pun 
diterangkan oleh wahyu Allah menerusi lidah Nabi 
mereka. 

* k k k k k 

(Pentafsiran ayat-ayat 16 - 17] 

Sampai di sini tamatlah wahyu yang menceritakan 
perkataan jin dengan kata-kata dari ungkapan mereka 
secara langsung mengenai diri mereka. Kemudian Al- 
Qur'an beralih pula kepada menyaripatikan 
perkataan-perkataan jin itu mengenai tindakan Allah 
terhadap orang-orang yang beriman dan berjalan 
lurus di atas jalan itu menuju kepada-Nya. Al-Qur'an 
hanya menyehatkan isi perkataan mereka sahaja 
bukannya ungkapan mereka itu sendiri: 


Hubungan Istiqamah Dengan Kemewahan Hidup 



"Dan andainya mereka beriman dan berjalan lurus di atas 
jalan itu nescaya Kami curahkan kepada mereka air yang 
melimpah-ruah (rezeki yang mewah)(16). Untuk Kami ujikan 
mereka. Dan siapa yang berpaling dari peringatan Tuhannya 
(Al-Qur'an) nescaya Allah masukkannya ke dalam ' azab 
pendakian yang sukar. "( 1 7) 

Allah berfirman mengesahkan pandangan jin-jin 
terhadap kita manusia iaitu andainya manusia itu 
beriman dan berjalan lurus di atas jalan itu atau 
andainya orang-orang yang menyeleweng dari jalan 
yang benar itu beriman dan berjalan lurus di atas jalan 
itu nescaya Kami kurniakan kepada mereka bekalan 
air yang melimpah-ruah yang dapat menghasilkan 
rezeki yang mewah untuk mereka. "Untuk Kami 
ujikan mereka" sama ada mereka bersyukur atau 
tidak. 

Peralihan dari menceritakan perkataan-perkataan jin 
kepada menyebut isi cerita itu sahaja mengenai 
perkara ini menambahkan lagi -kekuatan 
pengertiannya kerana ia menghubungkan penceritaan 

dan janji itu kepada Aliah. Tarikan-tarikan perhatian 
seperti ini memang banyak terdapat di dalam uslub 
Al-Qur'an untuk menghidup dan menguatkan 
pengertiannya dan menambahkan perhatian mereka 
kepadanya. Tarikan pandangan ini mengandungi 
beberapa hakikat yang menjadi unsur penting daiam 
pembentukan 'aqidah dan kefahaman seseorang 
Mu'min terhadap keadaan-keadaan dan peristiwa- 
peristiwa yang berlaku dan hubungan-hubungannya. 

Hakikat yang pertama ialah wujudnya hubungan di 
antara keiurusan iman umat-umat atau kelompok- 
kelompok manusia mengikuti jalan Aliah dengan 
kemewahan rezeki dan faktor-faktornya. Faktor 
pertama dari faktor-faktor kemewahan ialah adanya 
bekaian air yang cukup. Kemewahan dan kesenangan 
hidup di mana-mana tempat dan negeri adalah 
mengikut keadaan bekaian air hingga ke zaman ini, 
iaitu zaman kemajuan perindustrian, di mana 
pertanian tidak lagi merupakan satu-satunya sumber 
rezeki dan kemewahan, tetapi air tetap air. la selama- 
lamanya penting untuk pembangunan. 

Hubungan di antara kelurusan iman dengan 
kemewahan rezeki dan keteguhan kedudukan di 
dunia merupakan satu hakikat yang berdiri kukuh. 
Misalnya umat Arab di Padang Sahara. Mereka dahulu 
hidup dengan segala kepayahan dan kesulitan, tetapi 
apabila mereka beriman dan berjalan lurus di atas 
jalan itu mereka dikurniakan kawasan bumi yang 
melimpah dengan bekaian air dan rezeki yang 
mewah. Kemudian apabila mereka menyeleweng dari 
jalan keimanan yang lurus, maka segala kemewahan 
dan kesenangan mereka dirampas kembali dan 
hingga kini mereka masih hidup dalam kesulitan dan 
kepayahan sehingga mereka sanggup pulang kembali 
ke jalan keimanan yang lurus dan ketika itulah akan 
terlaksana janji Allah kepada mereka. 

Andainya di sana terdapat umat-umat yang tidak 
berjalan di atas jalan Allah, kemudian mereka 
mendapat kemewahan dan kekayaan, maka mereka 
akan diseksakan dengan berbagai-bagai penyakit dan 
malapetaka yang lain yang merosakkan sifat-sifat 
insaniyah mereka atau menggugatkan, keamanan 
hidup mereka atau menjatuhkan nilai dan 
kehormatan mereka sebagai manusia. Semuanya ini 
akan menjadikan kemewahan dan kekayaan mereka 
tidak bererti apa-apa lagi (sebagaimana telah 
diterangkan di dalam Surah Nuh). 

Kemewahan , Kekuasaan , Kecantikan Dan Kebijaksanaan 

Suatu Ujian Dari Allah 

Hakikat yang kedua yang tercetus dari ayat ini ialah 
kemewahan hidup itu merupakan ujian Allah kepada 
hamba-Nya. Firman Allah: 



" Dan Kami akan cubakan kamu dengan keburukan dan 
kebaikan sebagai ujian. " 

(Surah al-Anbia': 35) 


Kesabaran dalam kemewahan dan kesanggupan 
melaksanakan kewajipan bersyukur dan membuat 
kebaikan adalah lebih sukar dari kesabaran dalam 
kesusahan, iaitu kebalikan dari apa yang dilihat dalam 
pandangan sekilas. Ramai orang dapat bersabar 
apabila dilanda kesusahan kerana kesusahan itu telah 
mencetuskan dalam jiwa mereka daya 
pengemblengan tenaga, sikap yang hati-hati dan 
kesanggupan melawan, juga mencetuskan ingatan 
mereka kepada Allah, mendorongkan mereka . 
memohon per-lindungan dan pertolongan kepada- 
Nya. Tetapi kemewahan membuat manusia lupa, 
membuat anggota mereka kendur dan rehat, 
membuat unsur-unsur pertahanan dalam jiwa mereka 
tidur dan lumpuh dan seterusnya kemewahan 
menyediakan peluang-peluang menjadi angkuh 
kerana kesenangan dan kelekaan dengan godaan- 
godaan syaitan. 

Ujian dengan ni'mat kemewahan memerlukan sikap 
sentiasa berhati-hati supaya terpelihara dari terpesona 
dan tergoda. Ni'mat harta kekayaan yang banyak 
seringkali menggoda seseorang menjadi angkuh, 
kurang bersyukur, membazir atau bakhil dan kedua- 
duanya merupakan penyakit jiwa dan penyakit 
kehidupan. Ni'mat kekuatan dan kekuasaan juga 
seringkali membawa kepada sifat takbur, kurang 
bersyukur, zalim, menentang kebenaran, menindas 
manusia dan melanggar larangan-larangan Allah. 
Ni'mat kecantikan seringkali mendorong manusia 
berlagak sombong dan menjerumuskan mereka ke 
dalam kancah dosa dan kepesonaan nafsu. Ni'mat 
kecerdasan akal seringkali mempesona manusia 
menjadi bongkak, memandang rendah kepada orang 
lain, memperkecil-kecilkan nilai-nilai dan neraca- 
neraca pertimbangan yang saksama. Setiap ni'mat 
tidak sunyi dari godaan melainkan mereka yang 
sentiasa ingat kepada Allah. 


Hakikat yang ketiga ialah perbuatan tidak 
menghiraukan peringatan Allah akan membawa 
kepada 'azab Allah. Ungkapan yang mensifatkan 
'azab itu sebagai "'azab pendakian yang sukar" 
membayangkan kesulitan yang amat berat, kerana 
orang yang mendaki bukit yang tinggi akan merasa 
semakin penat apabila ia mendaki semakin tinggi. 
Satu kebiasaan AI-Qur'an ialah ia melambangkan 
kesukaran dan kesulitan dengan perbuatan mendaki 
seperti dalam ayat: 

) ' * ^ T 




" Barang siapa yang dikehendaki Ailah untuk memberi 
hidayat kepadanya , nescaya Dia lapangkan dadanya kepada 
Islam , dan barang siapa yang dikehendaki Aliah untuk 
membiarkannya sesat nescaya Dia jadikan dadanya sempit 
dan sesak seolah-olah ia sedang mendaki langit " 

(Surah al-An'am: 125) 

Dan firman-Nya: 

u>j 

"Aku akan bebankannya mendaki jalan yang sukar. " 

(Surah ai-Muddaththir: 17) 

Itulah satu hakikat fizikal yang amat terang dan 
terkenal. Perbandingan di antara ujian dengan 
kemewahan dengan 'azab keseksaan di waktu 
pembalasan amatlah jelas. 


(Pentafsiran ayat-ayat 18-19) 

Penjelasan ayat yang ketiga yang berikut mungkin 
merupakan cerita penjelasan jin, dan mungkin pula 
merupakan firman Allah dari awal lagi iaitu: 



"Dan sesungguhnya masjid-masjid itu kepunyaan Allah. Oleh 
itu , janganlah kamu sembah seseorang yang lain di samping 
menyembah Aliah. "( 1 8) 

Sujud Dan Masjid Hanya Untuk Allah 

Ayat ini menerangkan bahawa sujud atau tempat- 
tempat sujud iaitu masjid-masjid hanya untuk Aliah 
sahaja. Di sanalah ditegakkan tauhid yang bersih dan 
di sanalah lenyapnya bayang (kebesaran duniawi) 
setiap orang, setiap nilai dan setiap perhitungan yang 
lain. Seluruh suasana dan perhambaan di sana hanya 
untuk Allah sahaja. Menyembah yang lain dari Allah 
mungkin dengan membuat ibadat kepada yang lain 
dari Allah dan mungkin pula dengan mencari 
perlindungan pada yarig lain dari Allah dan mungkin 
pula dengan menghadirkan hati untuk yang lain dari 
Allah. 

Andainya ayat ini dari perkataan kumpulan jin itu, 
maka ia merupakan satu kenyataan untuk 
menguatkan perkataan mereka yang terdahulu iaitu: 



"Dan kami tidak akan mempersekutukan Tuhan kami 
dengan sesiapa pun" (2) 

di tempat ibadat dan sujud itu. Andainya ayat ini dari 
firman Allah dari awal lagi, maka ia merupakan satu 
perintah atau arahan dari Allah sesuai dengan 
perkataan kumpulan jin dan kepercayaan tauhid 
mereka yang bulat, iaitu satu perintah yang 
disampaikan tepat pada tempatnya mengikut cara Al- 
Qur'an. 

Rasulullah Dikerumuni Sewaktu SolatDan 
Membaca Al-Qur'an 


Begitu juga penjelasan ayat yang berikut: 



"Dan sesungguhnya apabila seorang hamba Allah 
(Muhammad) berdiri menyembah-Nya mereka hampir- 
hampir bertindih-tindih mengerumuninya. "( 1 9) 

Yakni mereka mengerumuninya ketika beliau 
mendirikan solat dan berdo'a kepada Tuhannya. Solat 
pada asalnya bererti berdo'a. 

Andainya ayat ini dari perkataan jin, maka ia 
merupakan cerita dari kumpulan jin itu tentang kaum 
Musyrikin Arab yang datang mengerumuni Rasulullah 
s.a.w. ketika beliau sedang mendirikan solat atau 
ketika beliau sedang membaca Al-Qur'an seperti 
firman Allah dalam Surah al-Ma'arij ayat 36 - 37: 



"Mengapakah orang-orang kafir itu tergesa-gesa datang ke 
arahmu , dari kanan dan kiri, sepuak demi sepuak?" 

(Surah al-Ma'arij : 36-37) 

Mereka mendengar kagum tetapi mereka tidak 
beriman atau mereka datang berkumpul untuk 
bertindak jahat terhadap Rasulullah s.a.w., tetapi 
Allah peliharakannya dari kejahatan mereka, 
sebagaimana yang sering berlaku kepada beliau. 
Perkataan kumpulan jin ini yang dihadapkan kepada 
kaum mereka ialah untuk menyatakan kehairanan 
mereka terhadap tindak-tanduk kaum Musyrikin itu. 

Andainya ayat ini dari penceritaan Allah dari awal 
lagi, maka ia merupakan sebuah cerita tentang 
sekumpulan jin yang mendengar bacaan Al-Qur'an. 
Mereka terpesona dan kagum dengan Al-Qur'an, lalu 
mereka datang mengerumuni Rasulullah s.a.w. 
bertindih-tindih dan berhimpit-himpit satu dengan 
lain. Pentafsiran ini lebih hampir kepada pengertian 
ayat ini kerana sesuai dengan keadaan kumpulan jin 
itu yang begitu tertarik dan terpesona yang kelihatan 
jelas pada semua perkataan mereka. 

Setelah selesai menceritakan perkataan jin 
mengenai Al-Qur'an dan urusan kerasulan ini yang 
telah memeranjatkan hati mereka, menggoncangkan 
perasaan mereka dan memperlihatkan kepada mereka 
bagaimana langit dan bumi, para malaikat dan 
bintang-bintang masing-masing sibuk dengan urusan 
kerasulan, juga memperlihatkan kesan-kesannya di 
dalam peraturan seluruh alam buana, juga 
kesungguhan dan keseriusannya dan undang-undang 
alam yang menemaninya ... setelah selesai semuanya 
ini Al-Qur'an menghadapkan pula perintahnya kepada 
Rasulullah s.a.w. dengan nada yang serius dan tegas 
supaya beliau menyampaikan risalah dan da'wah itu 
kepada manusia dan membersihkan diri selepas 
penyampaian itu dari sebarang kepentingan peribadi 
dalam risalah dan da'wah ini, dan dari membuat 
dakwaan mengetahui urusan ghaib dan dari dakwaan 
mempunyai kuasa di dalam perkara-perkara yang 
menyentuh untung nasib manusia. Semua ini dibuat 

dalam suasana yang bercampur duka dan hiba sesuai 
dengan keseriusan dan ketegasan Al~Qur'an ini: 

(Pentafsiran ayat 20) 

Perisytiharan Yang Senada Perisytiharan Makhluk Jin 



"(Wahai Muhammad!) Katakanlah: Sesungguhnya aku hanya 
menyembah Tuhanku Yang Maha Esa sahaja dan aku tidak 
mempersekutukan-Nya dengan sesiapa pun." 

Katakanlah, wahai MuhammadI "Sesungguhnya 
aku hanya menyembah Tuhanku Yang Tunggal 
sahaja dan aku tidak mempersekutukan-Nya 
dengan sesiapa pun." 

Pengisytiharan ini datang selepas pengisytiharan 
kumpulan jin kepada kaum mereka: 



"Dan kami tidak akan mempersekutukan Tuhan dengan 
sesiapa pun. "(2) 

Pengisytiharan itu serasa dan senada. Itulah kata 
sepakat manusia dan jin. Oleh itu, barang siapa yang 
menyeleweng dari kata sepakat ini bererti ia terpencil 
dan asing dari manusia dan jin. 

'k 'k k * ’k k 

(Pentafsiran ayat-ayat 21 - 24) 

Rasulullah Tidak Mempunyai Sebarang Kuasa 



"Katakanlah: Sesungguhnya aku tidak berkuasa 

mendatangkan sesuatu mudarat terhadap kamu dan tidak 
pula sesuatu hidayat "(2 1) 

Rasulullah s.a.w. telah disuruh supaya menyatakan 
bahawa dia tidak mempunyai sesuatu apa, juga 
disuruh supaya membersihkan dirinya dari segala 
dakwaan bahawa dia mempunyai sesuatu sifat yang 
termasuk dalam sifat-sifat yang khusus bagi Allah 
Yang Maha Esa yang disembah olehnya, .dan supaya 
beliau tidak mempersekutukan Allah dengan sesiapa 
pun, kerana Aliah sahaja yang mempunyai kuasa 
mendatangkan mudarat dan manfa'at. Dalam ayat ini 
kata-kata (hidayat) dijadikan lawan kepada kata-kata 
(mudarat) sama seperti yang disebut dalam perkataan 
kumpulan jin sebelum ini: 



"Dan sesungguhnya kami tidak mengetahui."(10) 

Kedua-dua perkataan mempunyai tujuannya yang 
sama dan susunan kata yang hampir serupa. Dan 
keserupaan ini memang dirancangkan dalam kisah ini 
dan dalam ulasannya sebagaimana banyak terdapat 
dalam uslub Al-Qur'an. Dengan kedua-dua ayat ini 
makhluk jin dan Nabi s.a.w. membersihkan diri 
masing-masing dari dakwaan mempunyai kuasa 


memberi manfa'at dan mudarat dan hanya Allah 
sahaja Yang Maha Kuasa dalam urusan ini. Dan 
dengan pembersihan diri yang seperti ini barulah 
persepsi keimanan menjadi betul, sempurna dan jelas. 



"(Wahai Muhammad!) Katakanlah: Sesungguhnya aku tiada 
seorang pun yang dapat melindungiku dari 'azab Allah , dan 
aku tidak akan mendapat tempat perlindungan selain dari 
Allah. (Aku tidak berkuasa) kecuali menyampaikan 
penjelasan dari Allah dan perutusan-perutusan-Nya." (22-23) 

Inilah kata-kata yang hebat yang membuat hati 
merasa betapa seriusnya urusan kerasulan dan 
da'wah ini. 

Tugas Rasul Ialah Tabligh 

Rasulullah s.a.w. disuruh mengumumkan hakikat 
yang agung ini: "Tiada siapa pun yang dapat 
melindungiku dari 'azab Allah dan aku tidak 
akan mendapat tempat perlindungan selain dari 
Allah." Oleh itu, tiada lain kewajipanku melainkan 
bertindak menyampaikan da'wah dan menunaikan 
amanah ini. Inilah satu-satunya perlindungan bagiku. 
Sesungguhnya urusan da'wah ini bukanlah urusanku. 
Aku tidak mempunyai apa-apa habuan peribadi dalam 
urusan ini selain dari menyampaikannya kepada 
manusia. Aku tidak dapat melepaskan diri dari tugas 
tabligh ini, kerana aku dituntut melaksanakan tugas 
ini oleh Allah dan tiada siapa pun dapat melindungiku 
dari 'azab-Nya, dan tiada suatu yang dapat memberi 
naungan kepadaku melainkan bertindak, 
melaksanakan tugas tabligh dan menunaikan amanah 
Allah dengan sempurna. 

Alangkah hebatnya dan alangkah seriusnya! 

Tugas menyampaikan da'wah bukanlan tugas suka- 
rela, malah tugas itu adalah tugas yang ditaklif dan 
diwajibkan dengan penuh ketegasan, tugas yang 
tidak ada ruang untuk melarikan diri dari 
melaksanakannya kerana Allah berada di 

belakangnya. 

Tugas da'wah untuk membawa hidayat dan 
kebaikan kepada manusia bukanlah didorong oleh 
motif mencari kenikmatan diri, tetapi tugas da'wah 
adalah tugas yang diperintah oleh Allah yang tidak 
boleh diabaikan dan tidak boleh disambut dengan 
teragak-agak. Tegasnya tugas da'wah merupakan 
suatu taklif dan suatu kewajipan. 

Demikianlah jelasnya kedudukan tugas da'wah. Ia 
merupakan suatu taklif dan suatu kewajipan yang 
amat besar dan serius, di mana Aliah Yang Maha 
Besar dan Maha Tinggi berdiri di belakangnya. 


Amaran Kepada Penentang Da'wah 

"Dan barang siapa yang menderhakakan Aliah dan Rasul - 
Nya, maka sesungguhnya balasannya ialah Neraka 
Jahannam. Mereka kekal di dalamnya untuk selama- 
lamanya , sehingga apabila mereka (kaum Musyrkkin) melihat 
' azab yang dijanjikan kepada mereka , maka ketika itu 
mereka akan mengetahui penolong siapakah yang lebih 
lemah dan bilangan siapakah yang lebih sedikit? "(23-24) 

Ini adalah satu amaran dan ancaman yang terbuka 
dan ancaman yang bersalut kepada orang-orang yang 
sampai da ; wah kepada mereka, tetapi mereka 
menentang dan tidak mengikutinya walaupun 
diberitahu kepada mereka bahawa tugas 
menyampaikan da'wah itu adalah suatu tugas yang 
tegas dan berat. 

Andainya kaum Musyrikin berbangga dengan 
kekuatan dan bilangan mereka yang ramai 
dibandingkan dengan kekuatan Nabi Muhammad 
s.a.w. dan bilangan orang-orang Mu'min yang kecil 
yang ada bersama beliau, maka mereka akan 
mengetahui apabila mereka melihat 'azab yang 
dijanjikan kepada mereka kelak sama ada di dunia 
ataupun di Akhirat siapakah yang lebih lemah dan 
bilangan siapakah yang lebih kecil atau puak 
manakah yang lemah dan tewas di antara dua puak 
itu. 


Kita kembali semula kepada perkataan jin, di sini 
kita dapati mereka berkata: 





& 


"Dan sesungguhnya kami yakin bahawa kami tidak akan 
dapat melemahkan Allah di bumi dan tidak akan dapat lari 
melepaskan diri dari kekuasaan-Nya. "(12) 


Kita dapati ulasan mereka itu selaras dengan kisah 
dan kita dapati kisah ini memang sesuai untuk diulas 
begitu. Oleh itu, ulasan ini merupakan satu ulasan 
yang tepat dengan masanya. 


ic 'k ic 'k * 


(Pentafsiran ayat-ayat 25-26) 


Kemudian Rasulullah s.a.w. diperintah supaya 
membersihkan diri dan berlepas tangan dari 
mendakwa mengetahui perkara-perkara di alam 
ghaib; 



"Katakanlah aku tidak mengetahui sama ada ' azab yang 
dijanjikan kepada kamu itu sudah dekat atau Tuhanku 
menetapkan satu masa yang masih jauh lagi untuknya. " (25) 


Rasulullah Tidak Mengetahui Urusan Alam Ghaib 

Urusan da'wah bukan urusan beliau dan beliau 
tidak mempunyai apa-apa habuan peribadi dalam 
urusan da'wah itu selain dari tugas menyampaikannya 
sebagai menjunjung perintah taklif dan sebagai 
langkah melindungkan dirinya di tempat yang 
selamat, dan beliau tidak akan selamat melainkan 
apabila beliau menyampaikan tugas tabligh dan 
menunaikan amanah Allah. Balasan 'azab yang 
dijanjikan kepada * mereka yang menderhaka dan 
mendustakan pengajaran Allah itu juga dari perintah 
Allah, tidak ada campurtangan dari beliau. Beliau 
sendiri tidak tahu bilakah masa 'azab yang dijanjikan 
itu adakah sudah dekat atau masih jauh kerana telah 
dilanjutkan Allah? Semuanya itu merupakan urusan 
ghaib yang tersimpan di dalam ilmu Allah sahaja dan 
tidak diketahui oleh semesta alam: 



"Dialah sahaja yang mengetahui segala yang ghaib dan Dia 
tidak memahirkan pengetahuan ghaib-Nya itu kepada 
sesiapa pun. "(26) 

Nabi Muhammad s.a.w. tidak mempunyai apa-apa 
sifat selain dari sifat 'Ubudiyah iaitu beliau hanya 
hamba Allah. Itulah sahaja sifatnya yang paling tinggi 
dan paling mulia. Kefahaman Islam bersih dari segala 
kekeliruan dan kesamaran. Rasulullah s.a.w. telah 
diperintah menyampaikan hakikat ini: 



"(Wahai Muhammad!) Katakanlah: Aku tidak mengetahui 
sama ada 'azab yang dijanjikan kepada kamu itu sudah 
dekat atau Tuhanku menetapkan satu masa yang masih jauh 
lagi untuknya. Dialah sahaja yang mengetahui segala yang 
ghaib dan Dia tidak memahirkan pengetahuan ghaib-Nya itu 
kepada sesiapa pun. "(25-26) 


■k k 'k k k k 

(Pentafsiran ayat-ayat 27-28) 

Urusan-urusan Ghaib Didedahkan Allah Sekadar 

Yang Diperlukan 

Di sana hanya ada satu sahaja pengecualian, di 
mana Allah mengizinkan para rasul-Nya mengetahui 
perkara-perkara ghaib sekadar untuk menolong 
mereka dalam tugas menyampaikan da'wah Allah 
kepada manusia. Wahyu-wahyu yang disampaikan 
kepada mereka merupakan perkara-perkara ghaib 
yang ada di dalam ilmu Allah. Allah dedahkan 
perkara-perkara ghaib itu kepada mereka pada 
masanya yang sesuai dan sekadar yang diperlukan 
mereka sahaja. Allah mengawal dan mengawasi 
mereka sewaktu mereka menyampaikannya kepada 
manusia. Rasulullah s.a.w. telah diperintah 
mengumumkan hakikat ini secara serius dan 
menggentarkan: 

" Melainkan kepada rasul yang dipilih dan diredhai oieh-Nya, 
maka sesungguhnya Dia meletakkan malaika t-malaika t 
pengawal di hadapan dan di belakangnya (27). Agar Dia 
mengetahui bahawa rasul-rasul itu telah menyampaikan 
perutusan-perutusan mereka dan mengetahui segala apa 
yang ada pada mereka dan menghitungkan segala sesuatu 
dengan terperinci. "(28) 


Rasul-rasul yang dipilih dan diredhai Allah untuk 
menyampaikan da'wah-Nya akan dibuka kepada 
mereka sebahagian dari pengetahuan ghaib-Nya iaitu 
pengetahuan mengenai wahyu, maudhu' wahyu dan 
cara disampaikan wahyu, para malaikat yang 
membawa wahyu, sumber wahyu dan bagaimana 
wahyu itu dipelihara di dalam Lauh Mahfuz dan 
sebagainya dari perkara-perkara yang berkaitan 
dengan kerasulan mereka yang tersimpan di dalam 
alam ghaib yang tidak diketahui oleh sesiapa pun. 


Para Rasul Dikawal Dengan Rapi 



" Dan menghitungkan segala sesuatu dengan terperinci. "(28) 

Ilmu Allah bukannya terhenti di sekitar segala 
sesuatu yang ada pada rasul-rasul malah ilmu-Nya 
meliputi segala-galanya baik dari segi hitungan atau 
bilangan. Itulah ilmu yang halus dan paling meliputi. 

Ayat ini menggambarkan bahawa rasul itu dikawal 
dengan penjaga-penjaga, dan ilmu Allah itu 
mengetahui segala apa yang ada padanya dan segala 
apa yang ada di sekelilingnya. Rasul menerima tugas 
da'wah selaku seorang tentera yang tidak mempunyai 
pilihan yang selain dari menyampaikannya kepada 
manusia. Dia pasti meneruskan perjuangannya tanpa 
tunduk kepada kehendak hatinya dan kehendak 
kelemahannya, tanpa tunduk kepada kehendak 
keinginannya dan . kehendak kesukaan dan 
keredhaannya. Itulah gambaran tugas da'wah yang 
serius, keras dan dikawal rapi. Dia mengetahui hakikat 
ini kerana itu dia berjuang terus dan lurus tanpa 
menoleh ke sana ke mari. Dia tahu para pengawal 
mengelilingi dirinya. Dia tahu bahawa dia sentiasa 
terdedah kepada ilmu dan pengetahuan Allah. 

Situasi ini mencetuskan rasa simpati terhadap rasul 
di samping mencetuskan rasa gerun terhadap urusan 
da'wah yang amat penting ini. 


Serentak dengan itu juga Allah lingkungi rasul-rasul 
itu dengan malaikat-malaikat pengawal untuk 
memelihara dan menjaga mereka dari godaan dan 
bisikan-bisikan Iblis, juga untuk memelihara mereka 
dari bisikan-bisikan dan angan-angan .nafsu mereka 
dan seterusnya untuk memelihara mereka dari 
kelemahan-kelemahan manusia terhadap da'wah dan 
dari kelupaan dan penyelewengan. Ungkapan 
"Sesungguhnya Dia meletakkan malaikat- 
malaikat pengawal di hadapan dan di 
belakangnya" menggambarkan kawalan dan 
pengawasan yang sempurna terhadap Rasulullah 
s.a.w. semasa beliau menjalankan tugas da'wah yang 
agung itu. "Agar Dia mengetahui bahawa rasul- 
rasul itu telah menyampaikan perutusan- 
perutusan Tuhan mereka." 

Dan Allah itu memang mengetahui, tetapi yang 
dimaksudkan dengan mengetahui dalam ayat ini ialah 
untuk menjelaskan bahawa tabligh itu telah 
dilaksanakan mereka dan dengan ini tertakluklah 
tabligh itu kepada ilmu Allah di alam kenyataan. 



"Dan Dia mengetahui segala apa yang ada pada 
mereka. "(28) 

Yakni segala sesuatu yang tersemat di dalam jiwa 
mereka dan segala sesuatu yang berlaku dalam 
kehidupan mereka atau berlaku di sekeliling mereka 
adalah tidak terkeluar dari ilmu Allah. 


Surah ini diakhiri dengan nada ungkapan yang 
hebat dan menggerunkan. Perasaaan gentar dan 
gerun itu telah pun bermula dengan jelas ketika 
menceritakan perkataan-perkataan jin yang panjang 
lebar itu yang penuh dengan kesan-kesan rasa gentar 
dan bimbang. 


****** 

Dengan nada ayat yang hebat ini berakhirlah surah 
ini yang dimulakan dengan kisah yang indah, 
mengocakkan perasaan dan merangsangkan perasaan 
kaget yang dapat dihayati dengan jelas di dalam 
penceritaan yang panjang, dan terperinci serta penuh 
dengan implikasi-implikasi rasa takjub, kaget dan 
terharu. 

Surah Yang Memuatkan Hakikat-hakikat Asasi 

'Aqidah Muslim 

Surah yang tidak lebih dari dua puluh lapan ayat ini 
telah memuat hakikat-hakikat asasi untuk 
membentuk 'aqidah Muslim dan untuk mewujudkan 
kefahamannya yang jelas, imbang dan lurus, iaitu 
kefahaman yang tidak keterlaluan dan tidak pula 
meleset, kefahaman yang tidak menutup pintu-pintu 
ilmu pengetahuan dan tidak pula berkejar-kejar di 
belakang dongeng-dongeng dan tanggapan- 
tanggapan yang karut-marut. 

Amatlah benar kata-kata kumpulan jin yang 
mendengar bacaan Al~Qur'an itu ketika mereka 
berkata: 



"Sesungguhnya kami telah mendengar satu bacaan yang 
amat menakjubkan , yang membimbing ke jalan hidayat 
Oleh itu , kami beriman dengannya. "(1-2) 

